Ιερά Αρχιεπισκοπή Κύπρου: Λειτουργίες – Κηρύγματα 28 Ιουνίου – 1 Ιουλίου 2019 – Εκκλησία της Κύπρου\nΙερά Αρχιεπισκοπή Κύπρου: Λειτουργίες – Κηρύγματα 28 Ιουνίου – 1 Ιουλίου 2019\nΗ Α.Μ. ο Αρχιεπίσκοπος Κύπρου κ.κ. Χρυσόστομος την Παρασκευή, 28 Iουνίου 2019, θα χοροστατήσει και κηρύξει κατά την ακολουθία του Εσπερινού στον πανηγυρίζοντα Ιερό Ναό Αγίου Παύλου στη Λευκωσία. Το Σάββατο, 29 Ιουνίου 2019, το εσπέρας, θα χοροστατήσει κατά την ακολουθία του Πανηγυρικού Εσπερινού συγχοροστατούντων λοιπών αρχιερέων, παρά την Στήλη του Αποστόλου Παύλου στην Κάτω Πάφο.\nΟ Θεοφιλέστατος Επίσκοπος Καρπασίας κ. Χριστοφόρος το Σάββατο, 29 Ιουνίου 2019, θα λειτουργήσει και κηρύξει στον πανηγυρίζοντα Ιερό Ναό Αγίου Παύλου στη Λευκωσία. Την Κυριακή, 30 Ιουνίου 2019, θα λειτουργήσει και κηρύξει στον Ιερό Ναό Αγίων Βαρνάβα και Ιλαρίωνος στην Περιστερώνα Μόρφου.\nΟ Θεοφιλέστατος Επίσκοπος Μεσαορίας κ. Γρηγόριος την Κυριακή, 30 Ιουνίου 2019, θα λειτουργήσει και κηρύξει στον Ιερό Ναό Αγίου Γεωργίου στην Αγλαντζιά. Ακολούθως, θα προστεί του Μνημοσύνου των πεσόντων κατά την Εισβολή Αγλαντζιωτών. Τη Δευτέρα, 1η Ιουλίου 2019, θα λειτουργήσει και κηρύξει στο ιερό Παρεκκλήσιον Αγίου Γεωργίου στα Πλατάνια για την κατασκήνωση του Σώματος Προσκόπων Κύπρου.\nΑποστολικό Ανάγνωσμα: Α΄Κορ. δ΄, 9-16\nΕυαγγελικό Ανάγνωσμα: Ματθ. θ΄36 – ι΄ 8\n36 Ἰδὼν δὲ τοὺς ὄχλους ἐσπλαγχνίσθη περὶ αὐτῶν ὅτι ἦσαν ἐκλελυμένοι καὶ ἐρριμμένοι ὡς πρόβατα μὴ ἔχοντα ποιμένα. 37 τότε λέγει τοῖς μαθηταῖς αὐτοῦ· Ὁ μὲν θερισμὸς πολύς, οἱ δὲ ἐργάται ὀλίγοι· 38 δεήθητε οὖν τοῦ κυρίου τοῦ θερισμοῦ ὅπως ἐκβάλῃ ἐργάτας εἰς τὸν θερισμὸν αὐτοῦ. 1 Καὶ προσκαλεσάμενος τοὺς δώδεκα μαθητὰς αὐτοῦ ἔδωκεν αὐτοῖς ἐξουσίαν πνευμάτων ἀκαθάρτων ὥστε ἐκβάλλειν αὐτὰ καὶ θεραπεύειν πᾶσαν νόσον καὶ πᾶσαν μαλακίαν. 2 Τῶν δὲ δώδεκα ἀποστόλων τὰ ὀνόματά ἐισι ταῦτα· πρῶτος Σίμων ὁ λεγόμενος Πέτρος καὶ Ἀνδρέας ὁ ἀδελφὸς αὐτοῦ, Ἰάκωβος ὁ τοῦ Ζεβεδαίου καὶ Ἰωάννης ὁ ἀδελφὸς αὐτοῦ, 3 Φίλιππος καὶ Βαρθολομαῖος, Θωμᾶς καὶ Ματθαῖος ὁ τελώνης, Ἰάκωβος ὁ τοῦ Ἁλφαίου καὶ Λεββαῖος ὁ ἐπικληθεὶς Θαδδαῖος, 4 Σίμων ὁ Κανανίτης καὶ Ἰούδας ὁ Ἰσκαριώτης ὁ καὶ παραδοὺς αὐτόν. 5 Τούτους τοὺς δώδεκα ἀπέστειλεν ὁ Ἰησοῦς παραγγείλας αὐτοῖς λέγων· Εἰς ὁδὸν ἐθνῶν μὴ ἀπέλθητε, καὶ εἰς πόλιν Σαμαριτῶν μὴ εἰσέλθητε· 6 πορεύεσθε δὲ μᾶλλον πρὸς τὰ πρόβατα τὰ ἀπολωλότα οἴκου Ἰσραήλ. 7 πορευόμενοι δὲ κηρύσσετε λέγοντες ὅτι Ἤγγικεν ἡ βασιλεία τῶν οὐρανῶν. 8 ἀσθενοῦντας θεραπεύετε, λεπροὺς καθαρίζετε, νεκροὺς ἐγείρετε, δαιμόνια ἐκβάλλετε· δωρεὰν ἐλάβετε, δωρεὰν δότε.\n36 Οταν δε είδε τα πλήθη του λαού, ησθάνθη ευσπλαγχνίαν και πόνον δι’ αυτούς, διότι ήσαν αποκαμωμένοι πνευματικώς και παραπεταμένοι, σαν πρόββατα που δεν είχαν ποιμένα. 37 Τοτε λέγει στους μαθητάς του· “ο μεν θερισμός είναι πολύς (πολλοί δηλαδή είναι εκείνοι που έχουν την ανάγκην και την διάθεσιν να δεχθούν τα λόγια της σωτηρίας) αλλά οι πνευματικοί εργάται είναι ολίγοι. 38 Παρακαλέστε λοιπόν τον Κυριον του θερισμού, να στείλη εργάτας στον θερισμόν αυτού”. 1 Αφού προσεκάλεσε τους δώδεκα μαθητάς του ο Ιησούς, έδωκεν εις αυτούς εξουσίαν επί των ακαθάρτων πνευμάτων, ώστε να τα εκδιώκουν από τους δαιμονιζομένους και να θεραπεύουν κάθε αρρώστιαν και κάθε σωματικήν αδυναμίαν και καχεξίαν. 2 Τα δε ονόματα των δώδεκα αποστόλων είναι τα εξής· πρώτος ο Σιμων, ο ονομαζόμενος Πετρος και Ανδρέας ο αδελφός του, ο Ιάκωβος ο υιός του Ζεβεδαίου, και Ιωάννης ο αδελφός του· 3 ο Φιλιππος και ο Βαρθολομαίος, ο Θωμάς και ο Ματθαίος ο τελώνης, ο Ιάκωβος ο υιός του Αλφαίου και ο Λεββαίος, ο οποίος είχε επονομασθή και Θαδδαίος. 4 Ο Σιμων ο Κανανίτης, δηλαδή ο Ζηλωτής, και ο Ιούδας ο Ισκαριώτης, ο οποίος και παρέδωκεν τον Ιησούν. 5 Αυτούς τους δώδεκα έστειλεν ο Ιησούς να κηρύξουν το Ευαγγέλιον, αφού τους έδωκεν τας επομένας παραγγελίας· “εις δρόμον, που οδηγεί προς τα ειδωλολατρικά έθνη, μη πορευθήτε και εις πόλιν Σαμαρειτών να μη εισέλθετε. 6 Πηγαίνετε δε κατά προτίμησιν στους Ισραηλίτας, οι οποίοι μοιάζουν με πρόβατα απολωλότα. 7 Και εκεί που θα πηγαίνετε, να κηρύσσετε και να λέγετε ότι επλησίασε η βασιλεία των ουρανών, έφθασε πλέον ο καιρός που θα ιδρυθή επί της γης η Εκκλησία. 8 Σας δίδω εξουσίαν να θεραπεύετε ασθενείς, να καθαρίζετε λεπρούς, να ανασταίνετε νεκρούς, να διώχνετε δαιμόνια. Προσέχετε, μη εμπορευθήτε ποτέ το χάρισμα αυτό· δωρεάν ελάβετε, δωρεάν δώστε.\n(Α΄Κορ. δ΄, 9-16) (Ματθ. θ΄36 – ι΄ 8)\nΕδραιωμένη επί θεμελίους δώδεκα\n«ο Θεός ημάς τους αποστόλους εσχάτους απέδειξεν»\nΗ σημερινή Κυριακή συμπίπτει με τη μεγάλη εορτή της Σύναξης των 12 Αποστόλων. Γι’ αυτό και προσλαμβάνει ένα ξεχωριστό χαρακτήρα μνήμης και τιμής αυτών των κορυφαίων μορφών. Αφιερωμένο σ’ αυτή είναι και το αποστολικό ανάγνωσμα της ημέρας. Βέβαια, γνωρίζουμε ότι εορτάζει και ο καθένας ξεχωριστά σε διαφορετικές ημερομηνίες. Η καθιέρωση της κοινής εορτής τους αποτελεί αναγνώριση του σημαντικού έργου που επιτέλεσαν στο σχέδιο του Θεού για τη σωτηρία του ανθρώπου. Είναι η σύμπασα αυτή χορεία των μεγάλων ανδρών που άλλαξε τον ρου της ιστορίας αλλά και τη μορφή του κόσμου. Χάρη στη δική τους αποστολή η Εκκλησία απέκτησε οικουμενικό χαρακτήρα και εξαπλώθηκε στα πέρατα της οικουμένης.\nΗ λέξη απόστολος έχει την έννοια του απεσταλμένου. Εκλέχθηκαν από τον ίδιο τον Κύριο για να συνεχίσουν το έργο για τη σωτηρία των ανθρώπων, μετά από την Ανάληψή του. Σύμφωνα με τη δική του προτροπή κατέστησαν οι πιο αυθεντικοί μάρτυρες της Ανάστασης «έως εσχάτου της γης» (Πραξ. α΄, 8).\n«Εγώ εξελεξάμην υμάς»\nΗ εκλογή και η κλήση τους έγινε από την αρχή της δημόσιας δράσης του Κυρίου, στη Γαλιλαία. Είχαν την τιμή να ορισθούν ως οι κατ’ εξοχήν συνεχιστές του έργου του. «Εγώ εξελεξάμην υμάς, και έθηκα υμάς ίνα υμείς υπάγετε και καρπόν φέρητε, και ο καρπός υμών μένη» (Ιωάν. ιε΄, 16). Μετά από την Ανάστασή τούς κατέστησε διάδοχους του έργου του. «Καθώς απέσταλκέ με ο Πατήρ, καγώ πέμπω υμάς. Και τούτο ειπών ενεφύσησε και λέγει αυτοίς· λάβετε Πνεύμα Άγιον αν τινων αφήτε τας αμαρτίας αφίενται αυτοίς, αν τινών κρατήτε, κεκράτηνται (Ιωάν. κ΄, 21). Αλλά και στο όρος της Γαλιλαίας, όπου είχαν συναχθεί οι έντεκα μαθητές, λίγο πριν την Ανάληψη τούς είπε: «Πορευθέντες μαθητεύσατε πάντα τα έθνη, βαπτίζοντας αυτούς εις το όνομα του Πατρός και του Υιού και του Αγίου Πνεύματος, διδάσκοντες αυτούς τηρείν πάντα όσα ενετειλάμην υμίν (Ματθ. κη΄, 19-20).\nΟι άσημοι και αδύναμοι\nΕίναι σημαντικό το γεγονός ότι ο Ιησούς δεν επέλεξε τους στενούς συνεργάτες του από τα σαλόνια της αριστοκρατίας, των πολιτικά και οικονομικά ισχυρών ανδρών, από τους κύκλους της διανόησης και της εξουσίας. Αντίθετα, επέλεξε από τους άσημους, αδύναμους και αγράμματους ανθρώπους, που ήταν στο περιθώριο της πολιτικής και κοινωνικής ζωής της εποχής. Είναι πολύ κατατοπιστικός ο απόστολος Παύλος, όταν αναφέρει: «Επειδή γαρ εν τη σοφία του Θεού ουκ έγνω ο κόσμος διά της σοφίας τον Θεόν τα μωρά του κόσμου εξελέξατο ο Θεός ίνα τους σοφούς καταισχύνη, και τα ασθενή του κόσμου εξελέξατο ο Θεός ίνα καταισχύνη τα ισχυρά και τα αγενή του κόσμου και τα εξουθενημένα εξελέξατο ο Θεός, και τα μη όντα, ίνα τα όντα καταργήση, όπως μη καυχήσηται πάσα σαρξ ενώπιον του Θεού» (Α΄ Κορ. α΄, 21-29). Το Άγιο Πνεύμα κατά την ημέρα της Πεντηκοστής μεταμόρφωσε τους άσημους, δειλούς και αγράμματους ψαράδες σε σοφούς άνδρες, σε φωτεινές υπάρξεις που καταύγασαν την οικουμένη. Η ορμή τους μετά από τη συγκλονιστική εμπειρία της Ανάστασης και τον φωτισμό του Αγίου Πνεύματος, ήταν ασυγκράτητη. Διασκορπίστηκαν στα πέρατα της οικουμένης για να διαλαλήσουν το ελπιδοφόρο και σωτήριο μήνυμα του Ευαγγελίου. Οι πυρπολούμενες από θείο ζήλο καρδιές τους μετάγγισαν στους ανθρώπους την θερμότητα της πίστης και της ελπίδας του Χριστού. Έτσι, η πραγματικότητα της Εκκλησίας, ως κοινωνία αγάπης και ζωής, επεκτείνεται σ’ όλο τον κόσμο και αποκαλύπτει σ’ αυτόν ένα νέο ήθος και ύφος, μέσα στο απόλυτο της σήψης, της διαφθοράς και της αμαρτίας που και τότε επικρατούσε.\nΚατόρθωσαν τα πάντα\nΗ ανθρωπότητα οφείλει ν’ αναγνωρίσει την τεράστια συμβολή των αποστόλων σε αρχές και αξίες πάνω στις οποίες δομήθηκε ο ανθρώπινος πολιτισμός. Εκείνο που δεν κατόρθωσε η διανόηση και η δύναμη του αρχαίου κόσμου, το πέτυχε η χορεία των αποστόλων του Χριστού. Δυστυχώς, όμως, ο κόσμος όχι μόνο δεν εκτίμησε το μέγεθος της προσφοράς αυτής, αλλά έπραξε το αντίθετο. Έκανε το παν για να ματαιώσει και να γκρεμίσει εκείνο το οποίο έκτισαν στη δύναμη της ευλογίας και της αγάπης του Κυρίου. Είναι πολύ χαρακτηριστικά τα λόγια του αποστόλου Παύλου: «ημάς τους αποστόλους εσχάτους απέδειξεν, ως επιθανατίους, ότι θέατρον εγεννήθημεν τω κόσμω, και αγγέλοις και ανθρώποις, ημείς μωροί διά Χριστόν, υμείς φρόνιμοι εν Χριστώ, ημείς ασθενείς, υμείς δε ισχυροί, υμείς ένδοξοι, ημείς δε άτιμοι. Μέχρι της άρτι ώρας και πεινώμεν και διψώμεν και γυμνητεύομεν και κολαφιζόμεθα και αστατούμεν και κοπιώμεν εργαζόμενοι ταις ιδίαις χερσί· λοιδορούμενοι ευλογούμεν, διωκόμενοι ανεχόμεθα, βλασφημούμενοι παρακαλούμεν· ως περικαθάρματα του κόσμου εγεννήθημεν, πάντων ερίψημα έως άρτι» (Α’ Κορ. δ΄, 9-13). Δεν πτοήθηκαν όμως από τις μύριες αυτές κακουχίες και δεν λύγισαν μπροστά στους κατατρεγμούς και διώξεις που υπέστησαν. Αντίθετα, το έργο τους γνώριζε ακόμη μεγαλύτερη καρποφορία, διότι το αύξανε το ενοικούν στην Εκκλησία Άγιο Πνεύμα (Ιωάν. ιε΄, 26).\nΤο ευλογημένο έργο των αγίων Αποστόλων συνεχίζεται. Σε κάθε μέρος που οι ίδιοι περνούσαν ίδρυαν τις τοπικές εκκλησίες, χειροτονούσαν επισκόπους και πρεσβυτέρους. Αναφέρει σχετικά ο Λουκάς: «Χειροτονήσαντες δε αυτοίς πρεσβυτέρους κατ’ εκκλησίαν και προσευξάμενοι μετά νηστειών παρέθετο αυτούς τω Κυρίω, εις ον πεπιστεύκασι» (Πραξ. ιδ΄, 23). Αυτή η αδιάκοπη διαδοχή, όπως ονομάζεται με εκκλησιαστικούς όρους, συνεχίζεται ως τις μέρες μας. Γι’ αυτό άλλωστε και η Εκκλησία ονομάζεται Αποστολική. Αυτή είναι η αίσθηση που θα πρέπει να μάς διακατέχει, ότι δηλαδή όσοι είναι εργάτες στον αμπελώνα του Κυρίου, την Εκκλησία, κληρικοί και λαϊκοί, συνεχίζουν ουσιαστικά το έργο των αγίων αποστόλων. Δεν είναι τυχαίο που οι ιερές μορφές τους είναι ιστορημένες σε περίοπτες θέσεις στους ναούς. Ακόμα στις ιερές ακολουθίες η μνεία και η αναφορά τους είναι συνεχής. Χάρη στον αγώνα τους, τις θυσίες τους και τα μαρτύρια τους θεμελιώθηκε η Εκκλησία στον κόσμο. Επισφράγισμα μάλιστα του έργου τους υπήρξε ο εμποτισμός του με το αίμα τους.\nΑγαπητοί αδελφοί, η σεπτή εορτή των αγίων αποστόλων στέλλει και σε μας σήμερα ισχυρά πνευματικά μηνύματα. Έχουμε χρέος ν’ αποδίδουμε την αρμόζουσα σ’ αυτούς τιμή. Κι αυτό, έχοντας τη συναίσθηση ότι η Εκκλησία του Χριστού είναι θεμελιωμένη πάνω σ’ αυτές τις μεγάλες και ευλογημένες προσωπικότητες. Αυτό, άλλωστε, βεβαιώνει και ο ευαγγελιστής Ιωάννης, ο οποίος είδε στην Αποκάλυψη την θριαμβεύουσα εν ουρανοίς Εκκλησία του Χριστού, εδραιωμένη επί «θεμελίους δώδεκα και επ’ αυτών δώδεκα ονόματα των δώδεκα αποστόλων του Αρνίου (Αποκ. ι΄, 21). Ας ακολουθήσουμε στη ζωή μας το δικό τους αγιασμένο παράδειγμα και τις ευλογημένες παρακαταθήκες τους.\n27 Ιουνίου 2019 Αρχιεπισκοπη, Κύριες Ειδήσεις, Λειτουργίες και Κηρύγματα


Αρμενιστής: Άγιος Αντώνιος ο Μέγας +17 Ιανουαρίου\nασκητής πήγαινε και τον επισκεπτόταν για να τον μιμηθεί στον καλό τρόπο της ζωής του. Σιγά σιγά έτσι απέκτησε σχεδόν όλες τις αρετές, χαρακτηριζόμενος από όλους θεοφιλής. Ο Θεός επέτρεψε, για να του αυξήσει τις δωρεές και τα χαρίσματα, να μπει και στη σκληρή δοκιμασία των δαιμονικών πειρασμών. Μέσα από το καμίνι αυτό, με τη βοήθεια του Θεού, αναδείχτηκε ως «χρυσός εν χωνευτηρίω». Προχώρησε πολύ στην αγιότητα, απέκτησε τα μεγάλα χαρίσματα της διόρασης και της προόρασης, καθώς και της διάκρισης των πνευμάτων. Η φήμη του από τα θαύματα και τα χαρίσματά του άρχισε να απλώνεται παντού. Έγινε πρότυπο στους πάντες, κοσμικούς και μοναχούς. Η ταπείνωσή του όμως τον κρατούσε προσγειωμένο στην πραγματικότητα. Αποσύρθηκε σε ακόμη ερημικότερες περιοχές, μα ο πιστός λαός τον αναζητούσε οπουδήποτε. Τέλος σε βαθύτατο γήρας, το 356 μ.Χ., σε ηλικία 105 ετών, αφού έδωσε τις τελευταίες συμβουλές στους συνασκητές του και με την εντολή να τον θάψουν σε μέρος που δεν θα το γνωρίζει κανείς, παρέδωσε την αγιασμένη ψυχή του στα χέρια του Δημιουργού του, μέσα σε άφατη χαρά και ιλαρότητα».


Ψητή φασολάδα με τραγανό μπέικον και χωριάτικες μπρουσκέτες ετοιμάζει με μεράκι η Αργυρώ Μπαρμπαρίγου - Made in Greece\n• 5-6 φέτες μπέικον\n• 1 σκ. σκόρδο σπασμένες\n• 1 κλωνάρι σέλερυ ψιλοκομμένο\n• 1 σπιτικό ζωμό λαχανικών\n• 2 συσκευασίες ψιλοκομμένα ντοματάκια\n• 500 γραμ. φασόλια μέτρια φασόλια χάντρες ή κόκκινα φασόλια\n• 6 φέτες χωριάτικο ψωμί με προζύμι\n• 1 σπιτικό ζωμό μπουκέτο μυρωδικών\n• λίγο ψιλοκομμένο μαϊντανό\nΞεκινάμε τη φασολάδα φούρνου, βάζοντας τα φασόλια, και τα δυο είδη, σε κατσαρόλα με πολύ νερό να βράσουν σε χαμηλή φωτιά για να μην διαλυθούν με το βράσιμο. Όταν μαλακώσουν (περίπου 35′ ) τα στραγγίζουμε.\nΣτο μεταξύ ζεσταίνουμε αντικολλητικό τηγάνι και χωρίς λιπαρή ουσία ψήνουμε το μπέικον μέχρι να ροδίσει και να γίνει τραγανό.\nΤο αφαιρούμε σε απορροφητικό χαρτί και και το στραγγίζουμε.\nΤο κόβουμε σε κομμάτια. Το αφήνουμε στην άκρη.\nΣτο ίδιο τηγάνι προσθέτουμε 2 κ.σ από το συνολικό ελαιόλαδο και σοτάρουμε το κρεμμύδι να γίνει διάφανο.\nΠροσθέτουμε το σκόρδο ,το καρότο και το σέλερυ και σοτάρουμε για 4′-5′ ανακατεύοντας τακτικά σε δυνατή φωτιά.\nΠροσθέτουμε το θυμάρι, την καυτερή πιπεριά , τη μουστάρδα, το σπιτικό ζωμό λαχανικών και ανακατεύουμε.\nΤέλος προσθέτουμε τις ντομάτες και βράζουμε τη σάλτσα σε μέτρια φωτιά για 10′.\nΕλέγχουμε την γεύση και προσθέτουμε αλατοπίπερο.\nΒάζουμε τα φασόλια στην σάλτσα κι ανακατεύουμε.\nΌλο μαζί το βάζουμε σε ταψί. Πασπαλίζουμε με τα κομμάτια μπέικον. Ραντίζουμε με το ελαιόλαδο.\nΨήνουμε σε δυνατό φούρνο στους 200 ºC για 30′ μέχρι να πιει η φασολάδα τα ζουμιά της.\nΓια τις χωριάτικες φέτες\nΚόβουμε μια σκελίδα σκόρδο στη μέση και αλείφουμε τα ψωμιά .\nΤα βάζουμε σε λαμαρίνα. Τα ραντίζουμε με ελαιόλαδο και τα ψήνουμε σε δυνατό φούρνο να φρυγανιστούν.\nΛιώνουμε σε μπεν μαρί τον σπιτικό ζωμό μπουκέτο μυρωδικών και αλείφουμε την επιφάνεια του φρυγανισμένος ψωμιού.\nΒάζουμε μια φέτα ψωμί σε πιάτο κι επάνω σερβίρουμε την πηχτή ψητή φασολάδα πασπαλίζουμε με λίγο μαϊντανό.\nMojito virgin pomme Για 6 άτομα Προετοιμασία: 10´ Υλικά •


πώς να πάρει ένα καρπούζι: μάθετε πώς να διαλέξετε καλά καρπούζια - Τροφή | Απρίλιος 2021\nΥπάρχει ένα μίμωμα που κυκλοφορεί στο Facebook αυτή τη στιγμή δίνοντας συμβουλές για το πώς να πάρει ένα καρπούζι. Δεν το έκανα πολύ σκέψη μέχρι μια εβδομάδα ή δύο πριν, ενώ παράλληλα έκανα μια περιοδεία στο αγρόκτημα μας, μου ρωτήθηκε.\nΞέρετε πώς να επιλέξετε ένα καρπούζι;\nΗ μνήμη υποδηλώνει ότι όταν σκύβετε στον κάδο καρπούζι στο σούπερ μάρκετ, θέλετε το μικρότερο, πιο στρογγυλό αρσενικό καρπούζι αντί για το μεγαλύτερο, πιο επιμήκες θηλυκό καρπούζι. Όταν το είδα, χτύπησα και το άφησα. Δυστυχώς, την τελευταία φορά που το είδα στην τροφή μου, κάτι σαν 25 εκατομμύρια άνθρωποι το είχαν δει.\nΥπάρχουν καρπούζια αρσενικά και θηλυκά;\nΈτσι, εδώ είναι η ευθεία αλήθεια. Δεν υπάρχει τέτοιο πράγμα όπως ένα αρσενικό καρπούζι. Περίοδος.\nΥπάρχει πολλή βοτανική που θα μπορούσα να μπω σε σχέση με το πώς θα μπορούσε να ξεκινήσει αυτή η σύγχυση, επειδή τα λουλούδια είναι περίπλοκα.\nΥπάρχουν φυτικές και θηλυκές δομές λουλουδιών στον κόσμο των φυτών.\nΜερικές φορές υπάρχουν άνδρες και γυναίκες δομές στο ίδιο λουλούδι.\nΜερικές φορές ξεχωριστά λουλούδια στο ίδιο φυτό είναι είτε αρσενικά είτε θηλυκά. Σκεφτείτε την οικογένεια των σκουός (όπως τα κολοκυθάκια).\nΤα ξεχωριστά λουλούδια σε διαφορετικά φυτά μπορεί μερικές φορές να είναι είτε αρσενικά είτε θηλυκά. Σκεφτείτε ακτινίδιο ή ιερό.\nΤι κάνει ένα λουλούδι αρσενικό ή θηλυκό;\nΗ ίδια η διαφορά μεταξύ ανδρικού και θηλυκού λουλουδιού είναι η παρουσία ή η απουσία των ωοθηκών ή η δομή που έχει τη δυνατότητα να γίνει καρπός. Το αρσενικό λουλούδι είναι αρσενικό επειδή περιέχει μόνο τις αρσενικές δομές που βρίσκονται σε ένα λουλούδι (τον ανθήρα και το νήμα όπου βρίσκεται η γύρη). Χωρίς ωοθήκες, δεν μπορεί να υπάρξει αρσενικό καρπούζι.\nκαλύτερα μικρά ζώα εκτροφής\nΘα έπρεπε το αρσενικό είδος να συμπληρωθεί από αυτό το κομμάτι της παραπληροφόρησης; Μετά από όλα, προφανώς πρέπει να επιλέξουμε το αρσενικό πάνω από το θηλυκό. Δεν είμαι τόσο σίγουρος ότι είναι όλα στο καλό ... τόσο το αρσενικό όσο και το θηλυκό σε αυτό το παραμύθι είναι φαλακρός, ώστε να είναι ισοπαλία, αλλά το αρσενικό πεπόνι είναι υποθετικά μικρό και λιτό.\nΥπάρχουν πολλές, πολλές διαφορετικές ποικιλίες νόστιμου καρπουζιού. Αυτή τη στιγμή μεγαλώνω ένα κειμήλιο που ονομάζεται χρυσαφένιο. Στο τέλος της ημέρας, δεν μπορώ να σας πω ακριβώς πώς να επιλέξετε καλύτερος καρπούζι, αλλά μπορώ να σας πω πώς να επιλέξετε το πιο υγιεινό.\nΑποφύγετε τα καρπούζια χωρίς σπόρους\nΕπιλέξτε το πεπόνι που σας αρέσει, αλλά σας παρακαλώ, επιλέξτε ένα με τους σπόρους. Οι σπόροι είναι βρώσιμοι, φαρμακευτικοί και πολύ νόστιμοι όταν ψηθούν. Τα καρπούζια είναι αντιφλεγμονώδη και χρήσιμα για το άσθμα, την καρδιακή υγεία, τον διαβήτη και την αρθρίτιδα. Είναι πλούσια πηγή βιταμινών Α και C και περιέχουν υψηλή συγκέντρωση αντιοξειδωτικών. Οι σπόροι είναι πραγματικά τέλεια για την ουροδόχο κύστη και την υγεία των νεφρών. Ελέγξτε ακόμη περισσότερα οφέλη από το καρπούζι.\nΤο ατυχές μέρος αυτού του τώρα κακόφημου μιμ είναι ότι μπορεί να υπάρχουν μερικές συμβουλές εκεί που αξίζει να δοκιμάσετε, αλλά ποτέ δεν θα ξέρω γιατί με έχαναν στο αρσενικό.\nσυνταγή σάλτσας worcestershire\nΟφέλη για την υγεία του gobo root\nΓιατί τα βρέφη δεν μπορούν να τρώνε μέλι


Xiao R DIY WiFi Video Smart Robot Tank Car Για UNO R3 με κάμερα PTZ Κριτικές - Banggood Ελληνικά Online Shopping\nΒραχίονες ρομπότ και τάνκ\nΩς συνήθως, δεν υπάρχουν κατάλληλες πηγές για λογισμικό και οδηγίες λειτουργίας. Είναι ένα εκτεταμένο πρες-παπιέ. Ωστόσο, έφτασε γρήγορα, καλά συσκευασμένη και πλήρης, και είναι καλά κατασκευασμένη και σχεδιασμένη. Ένα μικρό φυλλάδιο με λεπτά γράμματα εξηγεί την κατασκευή του υλικού, και το κάνει καλά. Από την πλευρά της λειτουργίας, του προγραμματισμού και του λογισμικού, τίποτα αξίας. Ξόδεψα ώρες ψάχνοντας και βρήκα κάποιες κινέζικους ιστοτόπους που δεν δίνουν καμία διευκρίνιση. Να προσέχεις τι παίρνεις.\nΈλαβα τα αγαθά μου σε καλή κατάσταση και όπως υποσχέθηκα. Σίγουρα θα περάσει από αυτή την τοποθεσία ξανά.


Λίγες ημέρες μετά τα δημοσιεύματα που θέλουν την Tesla να μην μπορεί να βρει προσωπικό για το GigaBerlin λόγω των χαμηλών μισθών που προσφέρει σε σχέση με τον ανταγωνισμό, ο Elon Musk εμφανίστηκε προβληματισμένος με την πορεία δύο συγκεκριμένων μονάδων της εταιρείας οι οποίες, όπως δήλωσε, χάνουν πολλά δισεκατομμύρια.\nΗ αναφορά του έγινε στο πλαίσιο συνάντησης που είχε με club κατόχων αυτοκινήτων Tesla στη Silicon Valley η οποία μάλιστα αποτυπώθηκε σε video και δημοσιεύτηκε στο YouTube. Μεταξύ άλλων ο ισχυρός άντρας της Tesla αναφέρθηκε στα εργοστάσια στο Austin του Texas και στο Βερολίνο και χτύπησε καμπανάκι κινδύνου.\n«Και τα δύο εργοστάσια είναι σαν τεράστιοι φούρνοι και η βουή που ακούγεται είναι από τα χρήματα τα οποία καίγονται μέσα σε αυτούς. Αυτή τη στιγμή και οι δύο μονάδες χάνουν δισεκατομμύρια επειδή έχουν πάρα πολλά έξοδα χωρίς να παράγουν τίποτα», ήταν το σχόλιό του.\nΑυτές οι απώλειες, σύμφωνα με τον Elοn Musk, οφείλονται κατά κύριο λόγω στην προβληματική εφοδιαστική αλυσίδα η οποία προκαλεί τεράστιες ελλείψεις σε πρώτες ύλες. Η μεγάλη κίνηση που υπάρχει στα κινεζικά λιμάνια και η οποία έχει δημιουργήσει τεράστιες ουρές πλοίων σε συνδυασμό με την έλλειψη εξαρτημάτων για την κατασκευή μπαταριών, είναι οι βασικοί λόγοι που έχει διαμορφωθεί η αυτή η κατάσταση.\nΤα στοιχεία δείχνουν ότι τα επίπεδα συμφόρησης στα λιμάνια της Κίνας έχουν αυξηθεί κατά 40% από τον Μάρτιο! Η κατάσταση δεν αναμένεται να βελτιωθεί άμεσα αφού υπάρχουν ελλείψεις σε containers μιας και ένας μεγάλος αριθμός είναι εγκλωβισμένος σε λιμάνια και περιμένουν να ξεφορτωθούν πριν επιστρέψουν στα πλοία.\nΣτο εργοστάσιο του Texas η κατάσταση είναι πολύ χειρότερη σε σχέση με το Gigaberlin αφού η αμερικανική μονάδα είναι πολύ πίσω αναφορικά με τους στόχους της παραγωγής. «Πώς θα μπορέσουμε με αυτή την κατάσταση να κρατήσουμε ανοιχτά τα εργοστάσια και να πληρώνουμε κανονικά τους εργαζόμενους χωρίς να χρεοκοπήσουμε;» ήταν το ερώτημα που υπέβαλλε ο Αμερικανός επιχειρηματίας.


Το Cosmopolitan… αλλάζει! - 3pointmagazine\nΑγάμητοι, ανοργασμικές, ανέραστοι, κοκοράκια του ενός λεπτού, τριαντάρηδες με μπάκα και τενοντίτιδα από τη μαλακία, γκομενάκια με αράχνες στο γατάκι σας… χαμογελάστε! Η ζωή σας αλλάζει!\nΈπειτα από δεκαετίες που το Cosmopolitan έχει καταστρέψει τη ζωή σας επιβάλλοντας συγκεκριμένα σεξουαλικά πρότυπα αποφάσισε να δώσει και σ` εσάς μία ευκαιρία.\nΑσφαλείς πληροφορίες από τις ΗΠΑ αναφέρουν πως οι ιδιοκτήτες του Cosmopolitan έχουν δώσει εντολή στους εκδότες του περιοδικού σε ολόκληρο τον κόσμο να προχωρήσουν σε αλλαγή πλεύσης. Να… απομυθοποιήσουν το σεξ και να δώσουν στους άντρες την ευκαιρία να ζήσουν την υπόλοιπη ζωή τους χωρίς να τρέμουν τη «Ροζ Βίβλο» που μεθοδικά εδώ και χρόνια κάνει τις γυναίκες όλο και πιο καργιόλες.\nΠαράλληλα, το δημοφιλές περιοδικό (μεγαλόψυχα) θα δώσει την ευκαιρία και σε γυναίκες που δεν είναι «μπίμπο νυμφομανείς σοράγιες», να έχουν κι αυτές δικαίωμα στο σεξ, τις σχέσεις και τη ζωή γενικότερα.\nΤο τεύχος Οκτωβρίου είναι το τελευταίο λοιπόν που κυκλοφορεί με tips για το «πώς να τον κάνεις να σέρνεται από πίσω σου σαν σκυλάκι», «πώς να τον απατήσεις χωρίς να πάρει χαμπάρι» και «ποια είναι τα δέκα σημάδια που δείχνουν ότι είσαι έτοιμη για τον επόμενο»!\nΜοιάζει απίστευτο, αλλά είναι πραγματικότητα… Όπως μαθαίνουμε, το τεύχος Νοεμβρίου στην Ελλάδα θα κυκλοφορήσει με τίτλο «Σεξ το υπερτιμημένο» και στο editorial του περιοδικού θα τονίζεται: «Ξεχάστε τις 28 στάσεις για καλό σεξ, που προτείναμε στο παρελθόν. Μία είναι αρκετή! Άντε… βαριά δύο. Μία ο άνδρας από πάνω, μία ο άνδρας από κάτω και τέλος»!\nΌσο για το εξώφυλλο, εκεί θα δούμε τη Μόνικα, που αποτελεί το πιο αντικαυλωτικό πρότυπο που κυκλοφορεί στην εγχώρια show biz.\nΤο νέο μότο του περιοδικού θα είναι το παλιό αγαπημένο τραγούδι του Κώστα Χαριτοδιπλωμένου «Ψηλές, κοντές, ξανθιές, μελαχρινές, αδύνατες, χοντρές… όλες καλές», αλλά και το σοφό ρητό «Ο καλός ο μύλος όλα τα αλέθει».\nΑκόμη, εγκαινιάζονται και στήλες που αποκαλύπτουν τη νέα φιλοσοφία του περιοδικού. «Είμαι φέτα και το κέφι μου θα κάνω» θα είναι η βασική στήλη για τις γυναίκες αναγνώστριες, ενώ στο νέο Cosmo θα υπάρχουν στήλες και για άντρες, που τόσο καιρό βρίσκονταν στο στόχαστρο του περιοδικού και είχαν τραβήξει τα πάνδεινα από τις αναγνώστριες.\n«Λευτεριά στους μικροτσούτσουνους» και «Δικαίωμα στον ύπνο αμέσως μετά το χύσιμο» είναι δύο μόνο από τις νέες ανδρικές στήλες, που έρχονται να αποκαταστήσουν τις αδικίες όλων αυτών των ετών.\nΌπως είναι φυσικό, η εξέλιξη αυτή έχει φέρει μεγάλη αναστάτωση σε εκατομμύρια γυναίκες σε ολόκληρο τον πλανήτη, οι οποίες καλούνται εν μία νυκτί να αλλάξουν ζωή. Δεν ξέρουν πια αν πρέπει να κάνουν τρίο, ποια ώρα της ημέρας είναι η καλύτερη για τσιμπούκια και άλλα τέτοια καθημερινά προβλήματα.\nΑνάλογα προβλήματα αντιμετωπίζουν βέβαια και ορισμένοι άνδρες. Κυρίως αυτοί που τα είχαν με αναγνώστριες του Cosmo, καθώς είχαν συνηθίσει τη μαλακισμένη συμπεριφορά τους και τώρα τους τρομάζει το άγνωστο. Το πώς μπορεί δηλαδή να εξελιχθούν οι σύντροφοί τους χωρίς την καθοδήγηση του συγκεκριμένου περιοδικού.\nΠρόκειται σίγουρα για μία μεγάλη αλλαγή και θα υπάρξουν προβλήματα στις ανθρώπινες σχέσεις. Ας περιμένουμε να δούμε, όμως, πώς θα κυλήσει…\nΥΓ: Σύμφωνα με τα κιτάπια μου η στήλη «Σαλαμάνδρα» έκλεισε ένα χρόνο στο γλυκό μου το 3pointmagazine.gr! Φίλες και φίλοι, καλά γαμήσια να `χουμε…


Σεπτεμβρίου | 2008 | Η ζωή μας, ένα ταξίδι...\n«Κραχ» στα χρηματιστήρια!\nPosted on Σεπτεμβρίου30,2008 by doremi\nΤην μεγαλύτερη ημερήσια πτώση της ιστορίας του κατέγραψε ο Dow Jones μετά την παταγώδη απόρριψη του σχεδίου Πόλσον, ενώ και ο Nasdaq έχασε περισσότερo από το 9% της αξίας του και έπεσε κάτω από τις 2.000 μονάδες.\nΣυνολικά, από τον Dow χάθηκε τη Δευτέρα κεφαλαιοποίηση 1,2 τρισεκατομμυρίου δολαρίων. Είναι η πρώτη φορά που οι ημερήσιες απώλειες ξεπερνούν το 1 τρισ. δολάρια.\nΟ Dow Jones υποχώρησε 6,71% ή 777,68 μονάδες στις 10.365,45, ο Nasdaq 9,14% ή σχεδόν 200 μονάδες στις 1.983,73 μονάδες και ο Standard & Poor’s 500 σε ποσοστό 8,81% στις 1.106,42 μονάδες.\nΤο αρνητικό ρεκόρ για τον Dow ήταν την επομένη των τρομοκρατικών επιθέσεων της 11ης Σεπτεμβρίου, με απώλειες 684,81 μονάδων.\nΑκόμα και το ενδοσυνεδριακό χαμηλό που καταγράφηκε την ίδια ημέρα (721,56 μονάδες) είναι κατά πολύ μικρότερο.\nΣε όρους ποσοστών, βεβαίως, δεν φτάνει το 20% της Μαύρης Δευτέρας του Οκτωβρίου του 1987 και της Μεγάλης Ύφεσης.\nΓια τον Standard & Poor’s 500 η εικόνα της 29ης Σεπτεμβρίου είναι η χειρότερη από το 1987.\nΗ πτώση του σχεδίου Πόλσον\nΣτη διάρκεια της οποίας οι επενδυτές είχαν κυριολεκτικά στραμμένα τα μάτια τους στη συνεδρίαση της Βουλής των Αντιπροσώπων.\nΗ Γουόλ Στριτ δεν θεωρούσε το σχέδιο πανάκεια, όπως φάνηκε και στην πορεία της συνεδρίασης πριν από την ανακοίνωση του αποτελέσματος της ψηφοφορίας.\nΠαρ’ όλα αυτά, οι περισσότεροι θεωρούσαν ότι το σχέδιο Πόλσον είναι μία αρχή, η οποία θα είχε κάποια αποτελέσματα στο πέρασμα του χρόνου.\nΣτη Βουλή των Αντιπροσώπων η αρχική καταμέτρηση έδειξε ότι η πλειοψηφία ήταν κατά του νομοσχεδίου, αλλά η πρόεδρος της Βουλής κράτησε ανοιχτή επί ώρα την πλειοψηφία, προκειμένου να μαζευτούν ενδεχομένως περισσότερες θετικές ψήφοι.\nΑκόμα και έτσι, το σχέδιο απορρίφθηκε με ψήφους 228 κατά έναντι 205 υπέρ. Έντονες ήταν οι αντιρρήσεις μεταξύ των Ρεπουμπλικανών.\nΤο πολυδάπανο πακέτο παρέμβασης στο αμερικανικό χρηματοπιστωτικό σύστημα μπορεί να επανέλθει προς ψήφιση, εάν κριθεί ότι έχει αλλάξει ο συσχετισμός δυνάμεων.\nΒουτιά και στην Ευρώπη\nΝωρίτερα, σε χαμηλό τρεισήμισι ετών «βούτηξαν» τα ευρωπαϊκά χρηματιστήρια, καθώς τα σημάδια πληθαίνουν ότι η χρηματοπιστωτική κρίση έχει περάσει για τα καλά τον Ατλαντικό.\nΟ πανευρωπαϊκός δείκτης FTSEurofirst 300 υποχώρησε 4,95% στις 1.50,12 μονάδες. Είναι το χαμηλότερο σημείο που έχει βρεθεί ο δείκτης από τις 24 Ιανουαρίου 2005, ενώ και η ημερήσια πτώση αποτελεί αρνητικό ρεκόρ από 21 Ιανουαρίου φέτος.\nΣτο Λονδίνο ο FTSE 100 έκλεισε στο -5,30% και τις 4.818,77 μονάδες, στο Παρίσι ο CAC 40 με απώλειες 5,04% στις 3.953,48 μονάδες και στη Φρανκφούρτη ο DAX στο -4,23% στις 5.807,08 μονάδες.\nΜε απώλειες 5,87% έκλεισε νωρίτερα το Χρηματιστήριο της Αθήνας, όπου ο γενικός δείκτης τιμών έπσε κάτω και από τις 2.850 μονάδες.\nΣτην αποθαρρυντική εικόνα ξεχωρίζει ο τραπεζικός κλάδος με τράπεζες όπως Royal Bank of Scotland να χάνει 16,8%, η UBS 13,6% και η UniCredit 10,2%.\nΕνδεικτική της Μαύρης Δευτέρας στις αγορές είναι και η επίδοση του MSCI World Index που «μετρά» 23 αναπτυγμένες αγορές. Ο δείκτης υποχώρησε 6,9%, καταγράφοντας έτσι τη μεγαλύτερη πτώση των τελευταίων 21 έτων.\nΚαταιγισμός άσχημων νέων\nΗ μεγαλύτερη αμερικανική τράπεζα Citigroup ανακοίνωσε ότι εξαγοράζει τις τραπεζικές δραστηριότητες της έκτης μεγαλύτερης επενδυτική τράπεζα των ΗΠΑ Wachovia, η οποία έφθασε στο χείλος της καταστροφής από την κρίση στην αγορά στεγαστικών δανείων.\nΗ ισπανική τράπεζα Santander ανακοίνωσε θα εξαγοράσει, μέσω της τράπεζας Abbey που ήδη ελέγχει, μερίδιο της εθνικοποιημένης βρετανικής τράπεζας Bradford & Bingley, η οποία βρέθηκε στο χείλος του γκρεμού λόγω της πιστωτικής κρίσης.\nΟι κυβερνήσεις του Βελγίου, της Ολλανδίας και του Λουξεμβούργου προχώρησαν σε «ένεση» ρευστότητας ύψους 11,2 δισ. ευρώ στον βελγο-ολλανδικό όμιλο χρηματοοικονομικών υπηρεσιών Fortis. Η Fortis αποτελεί έτσι την μεγαλύτερη ευρωπαϊκή ράπεζα που διασώζεται με ευρωπαϊκή παρέμβαση.\nΕπίσης, εγγύηση ύψους 35 δισ. ευρώ παρέχουν η γερμανική κυβέρνηση και ομάδα ιδιωτικών τραπεζών για να σωθεί από την χρεοκοπία η δεύτερη μεγαλύτερη γερμανική τράπεζα στον τομέα χορήγησης στεγαστικών δανείων Hypo Real Estate Holding.\nΕν τω μεταξύ, το έντονο κλίμα δυσπιστίας που έχει δημιουργηθεί στις αγορές εκτίναξε το διατραπεζικό επιτόκιο Εuribor σε νέα ιστορικά υψηλά.\nΠαράλληλα, σε συντονισμένη δράση προς την κατεύθυνση της ενίσχυσης της ρευστότητας του δολαρίου στην αγορά προχώρησαν δέκα κεντρικές τράπεζες από όλο τον κόσμο.\nFiled under: ΟΙΚΟΝΟΜΙΑ |\tLeave a comment »\nΜυστηριώδης «σκοτεινή ροή» ίσως προέρχεται έξω από το ορατό Σύμπαν\nPosted on Σεπτεμβρίου25,2008 by doremi\nΟι ερευνητές εκτιμούν ότι οι μάζες αυτές έλκονται από τη βαρύτητα μιας τεράστιαςς ποσότητας υλικού που βρίσκεται έξω από το ορατό Σύμπαν.\nΟι ερευνητές ανακάλυψαν ότι τα σμήνη κονούνται με ταχύτητα σχεδόν 3,2 εκατ. χιλιομέτρων την ώρα προς μια περιοχή του ουρανού ανάμεσα στους αστερισμούς του Κένταυρου και του Ιστίου.\nFiled under: ΕΠΙΣΤΗΜΗ |\tLeave a comment »\nFiled under: ΠΟΛΙΤΙΚΗ |\t2 Σχόλια »\nΣΤΑΜΑΤΗΣΕ ΤΟ ΠΕΙΡΑΜΑ ΣΤΟ CERN!\nPosted on Σεπτεμβρίου20,2008 by doremi\nΕκτός λειτουργίας ο LHC, δύο μήνες θα χρειαστούν για την επισκευή\nΟ Μεγάλος Επιταχυντής Αδρονίων παρουσίασε νέο πρόβλημα και η λειτουργία του έχει διακοπεί, ανακοίνωσε εκπρόσωπος του CERN στη Γενεύη. Για την επιδιόρθωση του ελαττωματικού στοιχείου αναμένεται να χρειαστούν τουλάχιστον στους δύο μήνες.\nΤο νέο πρόβλημα εμφανίστηκε μόλις μία ημέρα μετά την επαναλειτουργία του LHC με την αντικατάσταση ενός μετασχηματιστή που παρουσίασε βλάβη αυτή την εβδομάδα.\nΗ ανωμαλία καταγράφηκε στις 12.27 ώρα Ελλάδας την Παρασκευή, όταν η θερμοκρασία σε 100 από τους τεράστιους υπεραγώγιμους μαγνήτες ανέβηκε έως και κατά 100 βαθμούς Κελσίου.\nΈνας τόνος υγρού ήλιου, που χρησιμοποιείται ως ψυκτικό υγρό, διέρρευσαν μέσα στο κυκλικό τούνελ του LHC και χρειάστηκε να κληθεί η πυροσβεστική.\nΟλόκληρος ο τομέας 3-4 στη σήραγγα των 27 χιλιομέτρων θα πρέπει τώρα να θερμανθεί για να ξεκινήσουν οι εργασίες επιδιόρθωσης.\n«Η έρευνα βρίσκεται σε εξέλιξη αλλά η πιθανότερη αιτία φαίνεται να είναι μια ελαττωματική ηλεκτρική σύνδεση ανάμεσα σε δύο μαγνήτες η οποία πιθανότατα έλιωσε, οδηγώντας σε αστοχία υλικού» δήλωσε το Σάββατο ο Τζέιμς Γκίλις, εκπρόσωπος εκπρόσωπος του Ευρωπαϊκού Οργανισμού Πυρηνικής Έρευνας.\nΟι μαγνήτες του LHC πρέπει να διατηρούνται σε θερμοκρασία μόλις 1,6 βαθμούς Κελσίου πάνω από το απόλυτο μηδέν ώστε λειτουργούν σε υπεραγώγιμη κατάσταση και να κατευθύνουν τις δέσμες πρωτονίων που θα κινούνται μέσα στο τούνελ.\nΗ μετωπική σύγκρουση δύο δεσμών που κινούνται σε αντίθετες κατευθύνσεις, σχεδόν με την ταχύτητα του φωτός, θα επιτρέψει στους φυσικούς να αναδημιουργήσουν τις συνθήκες που επικρατούσαν μερικά μικροδευτερόλεπτα από τη Μεγάλη Εκρηξη.\nΤα πειράματα ίσως επιβεβαιώσουν την ύπαρξη του μποζόνιου του Χιγκς, ενός θεωρητικού σωματιδίου που εξηγεί γιατί η ύλη έχει μάζα.\nΊσως επίσης να ρίξουν φως στη μυστηριώδη σκοτεινή ύλη και τη σκοτεινή ενέργεια και να απαντήσουν στα ερωτήματα για τις επιπλέον διαστάσεις που ίσως κρύβει το Σύμπαν.\nFiled under: ΕΠΙΣΤΗΜΗ |\t2 Σχόλια »\nΕίναι ένας Ιταλός, ένας Γάλλος και ένας Έλληνας και συζητάνε για το πώς τους αρέσει να κάνουν έρωτα.\nΛέει ο Ιταλός: «εμένα μ αρέσει να είμαι εγώ από πάνω της, να βλέπω το πρόσωπο της, τις αντιδράσεις της, αν της αρέσει ή όχι, να την χαϊδεύω, να τη φιλάω, γενικά να έχω εγώ τον έλεγχο…»\nΛέει και ο Γάλλος: «εμενα μ αρέσει να είναι αυτή από πάνω, να τη βλέπω να κουνιέται πάνω μου, να της χαιδεύω το στήθος και γενικά να έχει αυτή τον έλεγχο και εγώ να βλέπω όλο της το κορμί σε πλήρη παράθεση..»\nΑπαντάει και ο Έλληνας: «τι να σας πώ ρε παιδιά, εμένα πάλι μου αρέσει να είναι η γυναίκα στα τέσσερα…»\nΚαι τον ρωτάνε οι άλλοι: «Μα καλά, στα τέσσερα όταν είναι, δε βλέπεις τίποτα…»\nΚαι απαντάει ο Ελληνάρας: «Πως δε βλέπεις… Να, τις προάλλες έβλεπα Τσάμπιονς Λίγκ…»\nO τέλειος άντρας, ο άντρας ο σωστός…\nPosted on Σεπτεμβρίου19,2008 by doremi\nΜια από τις πιο παλιές αναρωτήσεις των ανθρώπων είναι ποιος κάνει περισσότερο σεξ; Τι χαρακτηριστικά πρέπει να έχει κάποιος για να κερδίσει περισσότερους «πόντους» στο κρεβάτι;\nΜια νέα μελέτη του πανεπιστημίου του Σικάγο, ασχολήθηκε με το ζήτημα για πολλά χρόνια, εξέτασε πάνω από 3000 περιπτώσεις ανθρώπων και την σεξουαλική τους ζωή, συγκέντρωσε όλα τα απαραίτητα στοιχεία και παρουσίασε εκείνες τις ομάδες που έχουν την τύχη να απολαμβάνουν το σεξ περισσότερο από κάποιους άλλους.\nΟρίστε τα αποτελέσματα της έρευνας. Αν ανήκετε σε κάποιο από τα παρακάτω γκρουπ, σας συγχαίρουμε για τις επιδόσεις σας.\n– Οι φαν της τζαζ είναι 30% πιο ενεργοί σεξουαλικά από τους άλλους.\n– Οι Εβραίοι και οι αγνωστικιστές κάνουν 20% περισσότερο σεξ από τους Χριστιανούς.\n– Οι φιλελεύθεροι επισκέπτονται συχνότερα το κρεβάτι από τους συντηρητικούς, αλλά και οι δύο δεν το κάνουν στην ίδια συχνότητα με τους προοδευτικούς.\n– Τα δύο άκρα, οι πολύ πλούσιοι και οι πολύ… φτωχοί, φαίνεται να κάνουν πιο πολύ σεξ από εκείνους που βρίσκονται στη μέση.\n– Εκείνοι που ασχολούνται και με κάτι άλλο πέρα από τη δουλειά τους (ακόμα κι αν βλέπουν τηλεόραση) έχουν περισσότερο χρόνο για ερωτικά παιχνίδια.\n– Οι καπνιστές έχουν συχνότερες επαφές κατά 10% όπως και οι… πότες, κατά 20%. Αν κάποιος κάνει και τα δύο, τότε η «επιτυχία» διπλασιάζεται.\nΒέβαια, ένα άλλο στοιχείο που παίζει ρόλο είναι η προσωπικότητα του καθενός. Οι μελετητές διαπίστωσαν ότι όσο πιο καλός είναι ο χαρακτήρας ενός ατόμου τόσο αυξάνεται η συχνότητα του σεξ. Από την άλλη, εκείνοι με ισχυρά στοιχεία στον χαρακτήρα τους, ασχέτως με το αν είναι πολύ δυναμικοί ή εντελώς… μαλθακοί, κάνουν περισσότερο σεξ.\nΕπίσης, η δημιουργικότητα έχει σημασία. Άλλες έρευνες έχουν δείξει πως οι επαγγελματίες καλλιτέχνες και ποιητές έχουν τους διπλάσιους ερωτικούς παρτενέρ από κάποιον που δεν διαθέτει καθόλου δημιουργικό πνεύμα. Ίσως συμβαίνει επειδή συνήθως οι καλλιτέχνες είναι εμφανίσιμοι, περιπετειώδεις και χαρισματικοί, οπότε αυτά τα στοιχεία γοητεύουν το αντίθετο φύλο.\nΑπό τις έρευνες,λοιπόν, «διαγράφεται» ο τύπος άντρα που κάνει σεξ πάνω από δέκα φορές την ημέρα και είναι ο εξής: Ένας ακροδεξιός ζωγράφος που καπνίζει και πίνει μανιωδώς, στον ελεύθερο του χρόνο παίζει σαξόφωνο, δεν στολίζει χριστουγεννιάτικο δέντρο και είναι αγενής. Α, και δεν έχει πουλήσει ούτε έναν πίνακα. Χμμ, ποιος θέλει να είναι αυτός ο τύπος;


ΙΝΤΕΡ - ΒΙΚΙΝΓΚΟΥΡ (24/6/22, 22:30) ΠΡΟΓΝΩΣΤΙΚΑ ΣΤΟΙΧΗΜΑΤΟΣ - MatchMoney\nΤΣΑΜΠΙΟΝΣ ΛΙΓΚ - 2022/2023\n0 - 1 24-06-22\nΓια τον αγώνα ΙΝΤΕΡ ΝΤ΄ΕΣΚΑΛΔΕΣ-ΒΙΚΙΝΓΚΟΥΡ γράφει ο Γιάννης Γιαννούλας Ημερομηνία: 03:03 24/06/22\n***«Βικινγκσβέλουρ» (2.000 θ.), Ρέικιαβικ (Ισλανδία). Είναι η έδρα της Βίκινγκουρ.\n***Τελικός του προ-προκριματικού γύρου, στο «Βικινγκσβέλουρ» του Ρέικιαβικ. Σε περίπτωση ισοπαλίας στο 90λεπτο ακολουθεί παράταση και αν χρειαστούν και τα πέναλτι, η ομάδα που θα κερδίσει περνά στο κυρίως ταμπλό του Τσάμπιονς Λιγκ. Η ηττημένη μαζί με τις Λεβάντια και Λα Φιορίτα θα μεταπηδήσουν στον πρώτο προκριματικό του Κόνφερενς Λιγκ.\n*** Ο νικητής του ζευγαριού θα αντιμετωπίσει στην επόμενη φάση τη Μάλμε (Σουηδία).\n***Ζέστη και 30 βαθμοί στην Ανδόρα, βροχές και 11-12 βαθμοί στο Ρέικιαβικ.\nΜε μεγάλη δυσκολία κατάφερε να ξεπεράσει το εμπόδιο της Λα Φιορίτα (2-1) και να πάρει την πρόκριση για τον τελικό του ειδικού τουρνουά. Η πρωταθλήτρια Ανδόρας επηρεάστηκε από τις κακές καιρικές συνθήκες, δυνατός άνεμος και βροχή, στο πρώτο ημίχρονο δέχτηκε τρεις απειλητικές τελικές και το γκολ στο 45’. Αλλαγή εικόνας μετά την ανάπαυλα και με τα δύο γκολ του διεθνούς επιθετικού Σολδεβίλα (55’, 66’) γύρισε το παιχνίδι, για να πάρει την τρίτη νίκη της ιστορίας της στα ευρω-κύπελλα.\nΠροφανώς δύσκολες οι αγωνιστικές συνθήκες για την Ιντερ Εσκάλδες, προβληματικό για ομάδα της Ανδόρας που δεν έχει και ρυθμό πρωταθλήματος να παίζει στο κρύο και στη βροχή, προερχόμενη από υψηλότερες θερμοκρασίες. Είναι ένα θέμα που πρέπει να επιλύσει ο Οτγερ Κανάλς ενόψει του τελικού με τη γηπεδούχο Βίκινγκουρ, η οποία έχει και καλύτερο αγωνιστικό ρυθμό, με το πρωτάθλημά της σε πλήρη εξέλιξη.\nΣτο αγωνιστικό σκέλος είναι τραυματίας ο βασικός γκολκίπερ Χοσέ Γκόμες, αρχηγός της εθνικής Ανδόρας, η Ιντερ έχει άλλους τέσσερις διεθνείς.\nΣυνέτριψε 6-1 τη Λεβάντια Ταλίν παίρνοντας την πρώτη ευρωπαϊκή νίκη στην ιστορία της. Αν και βρέθηκε πίσω μόλις στο 5ο λεπτό από πέναλτι, η συνέχεια ήταν εξαιρετική. Άκρως αποτελεσματική, σημείωσε τρία τέρματα μέχρι την ανάπαυλα, δεν έριξε στροφές ούτε στην επανάληψη διαμορφώνοντας το αποτέλεσμα μέχρι το 77’.\nΕπέστρεψε στην κορυφή μετά τη σεζόν 1990-91 κατακτώντας το 6ο πρωτάθλημα στην ιστορία της. Πήρε τον τίτλο με έναν πόντο διαφορά από την Μπρέινταμπλικ, τη φετινή σεζόν βρίσκεται στη δεύτερη θέση πέντε βαθμούς πίσω από την ίδια αντίπαλο. Από το 2019 πορεύεται με τον Άρναρ Γκουνλάουγκνσον στο τιμόνι, έχει πέντε διεθνής παίκτες με την εθνική Ισλανδίας, δεν υπάρχει το μεγάλο αστέρι στο ρόστερ.\nΤυπικό το 1,15 της γηπεδούχου Βίκινγκουρ, η οποία είναι σε φουλ αγωνιστικό ρυθμό με το πρωτάθλημά της σε πλήρη εξέλιξη. Εχει την έδρα αλλά και τις καιρικές συνθήκες με το μέρος της, δύσκολο για τους Ανδοριανούς να παίξουν με αυτά τα προβλήματα.\nΣτο 1,15 το διπλό στη Novibet.\nΑν θέλουμε μια καλύτερη απόδοση από το 1,15 της Βίκινγκουρ είναι προτιμότερος ο συνδυασμός με το Over 2,5, η ισλανδική ομάδα βρίσκει εύκολα το γκολ.\nΣτο 1,47 το 2 & Over 2,5 στη Stoiximan.\nΟΛΑ ΤΣΑΜΠΙΟΝΣ ΛΙΓΚ\nΖΡΙΝΣΚΙ - ΣΕΡΙΦ\nΜΑΡΙΜΠΟΡ - ΣΑΧΤΙΟΡ ΣΟΛΙΓΚΟΡΣΚ\nΣΛΟΒΑΝ ΜΠΡ. - ΝΤ. ΜΠΑΤΟΥΜΙ\nΡΙΓΑ Φ.Σ. - ΕΛΣΙΝΚΙ\nΖΑΛΓΚΙΡΙΣ ΒΙΛΝΙΟΥΣ - ΜΠΑΛΚΑΝΙ\nΚΑΡΑΜΠΑΓΚ - ΛΕΧ ΠΟΖΝΑΝ\nΛΙΝΚΟΛΝ - ΣΚΟΥΠΙ\nΤΙΡΑΝΑ - ΝΤΟΥΝΤΕΛΑΝΖ\nΚΛΑΚΣΒΙΚ - ΜΠΟΝΤΟ\nΧΙΜΠΕΡΝΙΑΝΣ - ΣΑΜΡΟΚ\nΛΙΝΦΙΛΝΤ - ΝΙΟΥ ΣΕΝΤΣ\nΣΟΥΤΙΕΣΚΑ - ΛΟΥΝΤΟΓΚΟΡΕΤΣ\nΒΙΚΙΝΓΚΟΥΡ - ΜΑΛΜΕ\nΣΑΧΤΙΟΡ ΣΟΛΙΓΚΟΡΣΚ - ΜΑΡΙΜΠΟΡ


ΑΠΟΤΕΛΕΣΜΑΤΑ ΠΑΝΕΛΛΗΝΙΩΝ Ε/Ν 16-17.6.2018. Η ΜΑΡΚΕΛΛΑ ΘΕΟΔΩΡΙΔΟΥ 5η ΜΕ 3.70 – ΑΘΛΗΤΙΚΟΣ ΣΥΛΛΟΓΟΣ "ΡΗΓΑΣ" ΘΕΣΣΑΛΟΝΙΚΗΣ\n18 Ιουνίου 2018 19 Ιουνίου 2018 Fotios Katsikas\nΜε δύο αθλητές, που βαθμολογήθηκαν και οι δύο, συμμετείχε ο ΑΣ ΡΗΓΑΣ στο πανελλήνιο πρωτάθλημα Ε/Ν που έγινε στα Τρίκαλα το Σ/Κ 16-17.6.18.\nΟ Καμόλλι Ματέο με «δύο πρόσωπα» κατάφερε τελικά να περάσει το 4.20 με τη 2η, όμως οι πολλές χαμένες προσπάθειες (2 στο 3.80, 2 στο 4.00, 1 στο 4.20) αφενός μεν τον κούρασαν (με αποτέλεσμα στο 4.40 που πήγε μετά το 4.20 ο πήχης να είναι κουρασμένος) αφετέρου δε τον κατέταξαν στην 13η θέση!\nΜολονότι ο αγώνας του είχε δύο όψεις (μερικά άλματα για κλάματα! και μερικά πολύ ωραία) το 4.20 είναι μια καλή επίδοση αφού το ρεκόρ του είναι 4.30 και είναι η 2η χρονιά του στο αγώνισμα.\nΗ ΜΑΡΚΕΛΛΑ ΘΕΟΔΩΡΙΔΟΥ ήταν υπέροχη, ήταν η Μαρκέλλα που ξέρουμε.\nΞεκίνησε από το 3.40 που το πέρασε με την πρώτη, και συνέχισε στο 3.50, 3.60 και 3.70 επίδοση με την οποία ισοφάρισε το ατομικό της ρεκόρ. Είχε καλές προσπάθειες στο 3.80 αλλά δεν το πέρασε, το άφησε για τον επόμενο αγώνα!\nΣτην κατάσταση αυτή η Μαρκέλλα ήταν πριν δύο χρόνια (το 2016) όταν με 3.70 είχε κερδίσει την συνάντηση ΕΛΛΑΣ – ΚΥΠΡΟΣ στη Λευκωσία.\nΤο 2017 λόγω εξετάσεων με τις προπονήσεις να είναι ελάχιστες αγωνίστηκε απροετοίμαστη μόνο στα Πανελλήνια πρωταθλήματα Ε/Ν και ΝΕΩΝ απλά και μόνο για να βοηθήσει το σύλλογο, όπου πέρασε το 3.20!\nΗ περίοδος των αγώνων τώρα άρχισε για τη Μαρκέλλα. Aκολουθούν 4-5 αγώνες μεταξύ των οποίων δύο τρία Grand Prix και δύο Πανελλήνια πρωταθλήματα όπου θα προσπαθήσει για ακόμη υψηλότερα άλματα.\nΔήμητρα Σολομωνίδου που έκανε προχθές 3.75 και Μαρκέλλα Θοεδωρίδου που έχει 3.70 θα προσπαθήσουν να πάρουν το ρεκόρ του συλλόγου το οποίο κατέχει η Χρύσα Μακρή με 3.90 από το 2004 και μάλιστα το έκανε με το ίδιο κοντάρι, το 4.15/68.\nΑΠΟΤΕΛΕΣΜΑΤΑ ΕΝ ΟΛΑ 2018\nPrevious Previous post: ΟΙ ΑΘΛΗΤΕΣ ΠΟΥ ΔΗΛΩΘΗΚΑΝ ΓΙΑ ΤΟ ΠΑΝΕΛ. Π/Κ – ΚΑΤΕΡΙΝΗ 23.24-6-2018\nNext Next post: ΟΡΓΑΝΩΤΙΚΟ ΜΕΤΑΒΑΣΗΣ ΣΤΟ ΛΙΤΟΧΩΡΟ ΤΕΤΑΡΤΗ 20.6.18


Καρδιοπάθεια: Πόσο κινδυνεύουν όσοι έχουν σύζυγο σε Μονάδα Εντατικής Θεραπείας - Onmed.gr\nΟι άνθρωποι των οποίων ο/η σύζυγος νοσηλεύεται σε Μονάδα Εντατικής Θεραπείας, διατρέχουν αυξημένο κίνδυνο καρδιακής προσβολής, σύμφωνα με νέα επιστημονική έρευνα.\nΟι ερευνητές επισημαίνουν ότι η ΜΕΘ είναι ένα στρεσογόνο περιβάλλον που επιβαρύνει σημαντικά τους συζύγους, οι οποίοι είναι πιθανό να χρειαστεί να λάβουν σκληρές αποφάσεις για τη συνέχιση ή μη της αγωγής που συντηρεί τον πάσχοντα στη ζωή.\nΗ νέα ανάλυση συμπεριέλαβε ένα εκατομμύριο παντρεμένα ζευγάρια και έδειξε ότι όσοι είχαν σύζυγο στη ΜΕΘ εμφάνιζαν 27% περισσότερες πιθανότητες να νοσηλευτούν με καρδιακή νόσο συγκριτικά με όσους είχαν υγιείς συζύγους.\nΈχουν επίσης ελαφρά υψηλότερο κίνδυνο να διαγνωστούν με υπέρταση, υψηλή χοληστερόλη και διαβήτη.\nΟ ερευνητής Hiroyuki Ohbe σημειώνει ότι σύζυγοι ασθενών σε ΜΕΘ θα πρέπει να προσέχουν τη σωματική τους υγεία αναφορικά με τον κίνδυνο καρδιακής νόσου.\nΠερίπου 1 στα 4 μέλη οικογένειας ασθενούς σε κρίσιμη κατάσταση εμφανίζει συμπτώματα διαταραχής μετατραυματικού στρες, άγχος, κατάθλιψη και προβλήματα ύπνου, φαινόμενο που ονομάζεται «Σύνδρομο μετά τη ΜΕΘ».\nΟι άνθρωποι αυτοί ενδεχομένως να έχουν αυξημένο κίνδυνο για καρδιοπάθεια τις πρώτες εβδομάδες μετά τον θάνατο του αγαπημένου τους προσώπου, κατάσταση γνωστή και ως «σύνδρομο ραγισμένης καρδιάς».\nΣε ένα εκατομμύριο παντρεμένα ζευγάρια, περισσότεροι από 7.800 σύζυγοι ασθενών που νοσηλεύτηκαν στη ΜΕΘ συγκρίθηκαν με άτομα της ομάδας ελέγχου.\nΟι ερευνητές αξιολόγησαν στοιχεία για επισκέψεις για καρδιοπάθεια, νοσηλεία για καρδιακή νόσο και σοβαρά καρδιαγγειακά συμβάντα.\nΑπό τους ανθρώπους με συζύγους που νοσηλεύτηκαν σε ΜΕΘ, το 2,7% νοσηλεύτηκαν και οι ίδιοι για καρδιολογικά προβλήματα εντός 1-4 εβδομάδων από την εισαγωγή του/της συζύγου.\nΠοσοστό 2% όσων δεν είχαν σύζυγο στη ΜΕΘ νοσηλεύτηκαν για καρδιακή νόσο.\nΕπιπλέον, το 22% των ανθρώπων με σύζυγο στη ΜΕΘ εμφάνισαν υπέρταση τις επόμενες εβδομάδες, ενώ το 23% εμφάνισαν υψηλή χοληστερόλη.\nΣε ανθρώπους χωρίς συζύγους στη ΜΕΘ, τα ποσοστά ήταν ελαφρώς χαμηλότερα, στο 20% και 22%,\nΟ Ohbe δήλωσε ότι η εισαγωγή ασθενούς στη ΜΕΘ, θέτει σε κατάσταση στρες τα μέλη της οικογένειας, κάτι που μπορεί ενδεχομένως να αυξήσει τον κίνδυνο καρδιακής νόσου, ιδιαίτερα στον/στη σύζυγο.\nΣΥΖΥΓΟΣ ΣΕ ΜΕΘ


01/04/2020 @ 11:21\nΟ κιθαρίστας των Vio-Lence και πρώην μέλος των Machine Head είχε στο παρελθόν σχολιάσει την ανάρτηση της πρώην μπάντας του σχετικά με πληροφορίες για το "The Blackening", έναν από τους πιο επιτυχημένους δίσκους της.\nΣυγκεκριμένα είχε απαντήσει, σχετικά εκνευρισμένος, στον ισχυρισμό πως το 85% του δίσκου γράφτηκε από τον Robb Flynn και τον drummer, Dave McClain, υποβαθμίζοντας τον ρόλο του ίδιου στη σύνθεση : «13 χρόνια πίσω. Περήφανος για αυτόν τον δίσκο και τη συνεισφορά μου. Tα "Beautiful Mourning", "Slanderous", "Now I Lay Thee Down" και "Farewell To Arms" απλά δεν θα υπήρχαν χωρίς αυτήν».\nΣε σχόλιο οπαδού που τόνιζε την προσπάθεια υποβάθμισης της συνεισφοράς του Demmel, ο ίδιος δήλωσε «Κάποιες φορές όλη η δόξα δεν είναι αρκετή», προφανώς αναφερόμενος στο frontman των Machine Head, Robb Flynn.\nΩστόσο, πρόσφατα, ο Αμερικανός μουσικός έσπευσε να εξομαλύνει τα πνεύματα, απολογούμενος για την συμπεριφορά του και ευχαριστώντας όλους τους φίλους της μπάντας.\nOι Demmel και Flynn συνεργάστηκαν 15 χρόνια στους Machine Head και 5 χρόνια στους Vio-Lence, οι οποίοι επανασυνδέθηκαν το 2019 - χωρίς τον Flynn - και ετοιμάζουν την κυκλοφορία ενός EP.\nΝα υπεθυμίσουμε ότι οι Machine Head ανέβαλαν πρόσφατα την εορταστική περιοδεία για το "Burn My Eyes", η οποία θα πέρναγε και από την Ελλάδα.


Ποια μέρη της ιδιωτικότητάς μας έχουμε ήδη χάσει – A Digital Stain\nΠοια μέρη της ιδιωτικότητάς μας έχουμε ήδη χάσει\nBy Chris Gioran June 23, 2014\nΚαταλαβαίνω γιατί δεν θες να διαβάζεις για την NSA, τον Snowden και την παρακολούθηση. Δεν είναι εύκολο. Δεν μπορείς να κατανοήσεις την πολυπλοκότητα του ζητήματος. Προσπαθείς να καταλάβεις τι σημαίνει, πως σε επηρεάζει, ποια είναι τα υπέρ και τα κατά, ποιος κερδίζει, ποιος χάνει. Δεν γίνεται ένας άνθρωπος να το κάνει αυτό - το θέμα είναι τεράστιο και πολύπλοκο. Δεν έχεις κάποιον να σε βοηθήσει. Το μυαλό σου σε ωθεί να το αφήσεις, να ασχοληθείς με πιο απλά ζητήματα, πράγματα που σου φαίνονται πιο κοντινά, πιο άμεσα. Πράγματα που θα έχουν επιπτώσεις στην αυριανή σου ημέρα, όχι που μπορεί να έχουν επιπτώσεις σε μερικά χρόνια.\nΘα σου μιλήσω όμως ξανά για το θέμα αυτό, γιατί με νοιάζει και θέλω να το καταλάβεις. Γιατί νομίζω ότι πρέπει να έχεις άποψη. Αν συμφωνήσεις μαζί μου, με κολακεύεις. Αλλά πρωτίστως θέλω να έχεις άποψη, γιατί το ζήτημα αυτό έχει τεράστια σημασία.\nΤον Ιούνιο του 2013 έγιναν οι πρώτες αποκαλύψεις. Πρωταγωνιστής είναι οι Ηνωμένες Πολιτείες φυσικά, και λίγες μέρες αργότερα εξ’ ίσου συνένοχος εμφανίζεται και το Ηνωμένο Βασίλειο, μαζί με Νέα Ζηλανδία, Αυστραλία και Καναδά.\nΑρκετά μακριά μας, θα έλεγε κάποιος.\nΠόσο κοντά μας λοιπόν πρέπει να παραβιάζεται η αρχή της ιδιωτικότητας για να ανησυχήσουμε? Πόσο κοντά μας πρέπει να είναι μία χώρα η οποία καταπατά το απόρρητο των επικοινωνιών για να αρχίσουμε να αναρωτιόμαστε σαν κοινωνία αν πρέπει να κάνουμε κάτι?\nΣτη Σουηδία ίσως?\nΤην περασμένη Πέμπτη έγινε γνωστό από τη γερμανική έκδοση SPIEGEL ότι οι γερμανικές μυστικές υπηρεσίες έχουν σε λειτουργία προγράμματα αντίστοιχα με αυτά της NSA - χρησιμοποιώντας το ίδιο λογισμικό και τις ίδιες τακτικές με τους Αμερικάνους ομόλογους τους. Στην σελίδα στο προηγούμενο link υπάρχουν έγγραφα που έχει διαρρεύσει ο E. Snowden τα οποία παρουσιάζουν μεθόδους εκπαίδευσης Γερμανών πρακτόρων στη λειτουργία του PRISM και τα υπόλοιπα προγράμματα που συλλέγουν το περιεχόμενο των επικοινωνιών των πολιτών του κόσμου.\nΕίναι λοιπόν η Γερμανία αρκετά κοντά?\nΓιατί τα γράφω όλα αυτά θα μου πεις? Γιατί έχω δει αυτό:\nΑυτή η εικόνα έρχεται από εδώ, σελίδα 123. Αυτό είναι μία συλλογή εγγράφων από τις διαρροές Snowden, στο site του Glenn Greenwald, ενός από τους δημοσιογράφους που έχουν χειριστεί την υπόθεση.\nΣε αυτό το slide φαίνονται μερικές από τις χώρες που είναι συνεργάτες της NSA. Οι χώρες που είναι υπό την επικεφαλίδα “Second Parties” είναι αυτές που ανήκουν στο πρόγραμμα Five Eyes (αλήθεια, έτσι λέγεται, δεν είναι ο κακός από κάποιο παραμύθι).\nΥπό την επικεφαλίδα “Third Parties” βρίσκονται χώρες που έχουν φιλικές σχέσεις με την NSA - μοιράζονται κάποιες πληροφορίες, υπάρχει κάποια συνεργασία αλλά όχι στο βαθμό που υπάρχει μεταξύ των Five Eyes. Το τι σημαίνει αυτή η “συνεργασία” δεν είναι γνωστό, μόνο εικασίες μπορούμε να κάνουμε.\nΣτην λίστα αυτή υπάρχει η Σουηδία. Και η Ολλανδία. Και η Γερμανία.\nΚαι η Ελλάδα.\nΗ μία μετά την άλλη, οι χώρες σε αυτή τη λίστα αποκαλύπτεται ότι έχουν τουλάχιστον φιλικές σχέσεις με την NSA, αν δεν προσφέρουν απ’ ευθείας δεδομένα για τους πολίτες των χωρών τους (επαναλαμβάνω, δεν ξέρουμε λεπτομέρειες γενικά, παρά μόνο για την Γερμανία). Εικάζω ότι, δεδομένης της ασθενικής θέσης της Ελλάδας στη διπλωματική σκηνή, το σκάνδαλο υποκλοπών του 2004 (συμπεριλαμβανομένων κάποιον - αμφισβητήσιμων - καταγγελιών που έγιναν εχτές) και της πρόσφατης αναφοράς της Vodafone, δεν αποκλείεται να μάθουμε ότι κάθε πολίτης της χώρας στερείται της ιδιωτικότητάς του συστηματικά.\nΤι μπορείς να κάνεις εσύ?\nΜπορείς να απαιτήσεις ενημέρωση από τα μέσα που καταναλώνεις για ειδήσεις. Ζήτα από τους δημοσιογράφους που εμπιστεύεσαι να κάνουν τη δουλειά τους και να σου πούνε τι συμβαίνει - πως διαβρώνονται τα δικαιώματά σου. Στείλε επιστολές στην Βουλή, στην Αρχή Προστασία Απορρήτου των Επικοινωνιών και ρώτα πως κάνει τι δουλειά της.\nΤο ποιο σημαντικό όμως.\nΈχεις έναν εκλεγμένο αντιπρόσωπο στη Βουλή. Υπάρχει, κάπου εκεί έξω, ένας βουλευτής που τιμή και υποχρέωσή του είναι να σε αντιπροσωπεύει. Δεν είναι ντροπή να τον πάρεις τηλέφωνο και να του πεις τι σε προβληματίζει. Κάθε ανησυχία σου σαν πολίτης θα χαρεί, αν δεν μπορεί να την απαντήσει, να την μεταφέρει στην Ολομέλεια σαν επίκαιρη ερώτηση. Είναι το λειτούργημά του. Και δεν θα σου κοστίσει ιδιαίτερα σε χρόνο.


Βαρύ το πλήγμα της πανδημίας για την ελληνική οικονομία, τονίζει ο οίκος πιστοληπτικής αξιολόγησης που διατηρεί το rating αλλά και το σταθερό outlook για το αξιόχρεο. Καταλύτης αναβάθμισης η αποδοτική διαχείριση της κρίσης και οι μεταρρυθμίσεις.\nΔημοσιεύθηκε: 23 Οκτωβρίου 2020 - 23:21\nΩστόσο, το ξέσπασμα της πανδημίας έχει πλήξει έντονα την οικονομία, οδηγώντας το ΑΕΠ σε πτώση 15,2% το δεύτερο τρίμηνο. Ο οίκος σημειώνει ότι η Κομισιόν αναμένει πως η ελληνική οικονομία θα καταγράψει ύφεση 9% φέτος.\nΟ τουρισμός, που συμβάλλει σημαντικά στην οικονομία και την αγορά εργασίας, θα πληγεί βαριά φέτος και η ανάκαμψή του θα εξαρτηθεί από την πορεία της πανδημίας.\nΗ επιβεβαίωση της ελληνικής αξιολόγησης οφείλεται και στη συμμετοχή στην ευρωζώνη, με την Ελλάδα να λαμβάνει σημαντικό ύψος κονδυλίων από το Ταμείο Ανάκαμψης, της τάξεως του 8,9% του ΑΕΠ, που θα βοηθήσουν την ανάκαμψη και θα οδηγήσουν σε πιο διατηρήσιμο οικονομικό μονοπάτι μεσοπρόθεσμα.\nΤα έκτακτα μέτρα θα οδηγήσουν σε μεγάλο έλλειμμα\nΜετά από πέντε συνεχή χρόνια δημοσιονομικής υπεραπόδοσης, η δημοσιονομική ισορροπία θα είναι αρνητική φέτος, καθώς η πανδημία χτυπά τα δημόσια ταμεία. Ως αντίδραση στην πανδημία η κυβέρνηση εφάρμοσε μια σειρά από μέτρα που είχαν στόχο την στήριξη της οικονομίας και την μετρίαση του αντίκτυπου της πανδημίας.\nΤο ΔΝΤ εκτιμά ότι το δημοσιονομικό έλλειμμα φέτος θα φτάσει το 9% του ΑΕΠ έναντι μικρού πλεονάσματος 0,6% το 2019. Προκειμένου να στηριχθούν τα μέτρα για την οικονομία, η Κομισιόν συμφώνησε ότι δεν απαιτείται για το 2021 να επιτευχθεί πλεόνασμα 3,5% του ΑΕΠ και νέοι στόχοι θα συμφωνηθούν με τους θεσμούς για το 2022 και μετά.\nΔεδομένης της αβεβαιότητας για την εξέλιξη της πανδημίας και την πιθανή ανάγκη για επιπρόσθετη δημοσιονομική τόνωση, η DBRS διατηρεί αρνητική εκτίμηση σε ότι αφορά το σκέλος «δημοσιονομική διαχείριση και πολιτικές»\nΌπως εξηγεί, κατά τη διάρκεια των προγραμμάτων διάσωσης, η Ελλάδα εφάρμοσε σειρά μεταρρυθμίσεων που διόρθωσαν τις δημοσιονομικές ανισορροπίες και βελτίωσαν την δημοσιονομική διαχείριση, οδηγώντας σε πρωτογενή πλεονάσματα άνω του 4% του ΑΕΠ κατά μέσο όρο μετά το 2016. Παρά την σημαντική δημοσιονομική προσαρμογή, η παρατεταμένη απόκλιση από συνετές δημοσιονομικές πολιτικές μπορούν θα δημιουργήσουν κινδύνους στην βιωσιμότητα του ελληνικού χρέους.\nΥψηλό χρέος αλλά και παράγοντες στήριξης\nΗ σχέση χρέος προς ΑΕΠ θα αυξηθεί, σημειώνει ο οίκος, εξαιτίας των μέτρων για την αντιμετώπιση της πανδημίας και θα φτάσει το 197,4% του ΑΕΠ φέτος, πριν υποχωρήσει στο 184,7% του ΑΕΠ το 2021, σύμφωνα με τον προϋπολογισμό. Το χρέος παραμένει πολύ υψηλό, ωστόσο ο κίνδυνος μετριάζεται από το γεγονός ότι το 80% διακρατείται από τον επίσημο τομέα. Επιπλέον έχει πολύ μεγάλο χρόνο ωρίμανσης, 22,2 χρόνια με βάση τα στοιχεία του Ιουνίου, και το μεγαλύτερο μέρος είναι με πολύ χαμηλά επιτόκια, το 90% με σταθερό επιτόκιο, στοιχεία που περιορίζουν τον κίνδυνο από την αυξημένη μεταβλητότητα της αγοράς.\nΕπιπρόσθετα, σημειώνει η DBRS, η συμμετοχή στο QE της ΕΚΤ, συνεισφέρει στο να υπάρχουν πολύ πιο ευνοϊκές συνθήκες στην έξοδο στις αγορές, όπως φάνηκε από τις πρόσφατες εκδόσεις με ιστορικά χαμηλά επιτόκια. Το μεγάλο μαξιλάρι ρευστότητας, γύρω στα 37 δισ. ευρώ, στηρίζει τις προσπάθειες να ενισχυθεί η εμπιστοσύνη στις διεθνείς αγορές. Αυτά τα αποθέματα ρευστού μετριάζουν τους κινδύνους αναχρηματοδότησης οδηγώντας σε θετική εκτίμηση σε ότι αφορά το κριτήριο «χρέος και ρευστότητα».\nΜετά τις πωλήσεις και τις διαγραφές το 2019 συνεχίστηκε η μείωση των κόκκινων δανείων (NPEs) στο τραπεζικό σύστημα και πλέον ανέρχονται σε 68,5 δισ. ευρώ με βάση τα στοιχεία στα τέλη της προηγούμενης χρονιάς. Αν και καταγράφεται πτώση κατά 38,7 δισ. ευρώ από την κορύφωση του 2016, όμως, εξακολουθούν να αντιστοιχούν σε περίπου 40% του χαρτοφυλακίου, επισημαίνει ο οίκος.\nΠαρά την αυξημένη αβεβαιότητα και την χειροτέρευση των μακροοικονομικών συνθηκών, οι τράπεζες έκαναν πρόοδο στη μείωση των NPEs στο πρώτο εξάμηνο περιορίζοντάς τα περίπου κατά 9 δισ. ευρώ, στο 36,7%. Αυτή η μείωση αντανακλά, σύμφωνα με την DBRS, την ολοκλήρωση της τιτλοποίησης της Eurobank στο πλαίσιο του «Ηρακλή» με ποσό περί τα 7,5 δισ. ευρώ. Και οι άλλες τρεις συστημικές τράπεζες ανακοίνωσαν σχέδια αξιοποίησης του προγράμματος και αν ολοκληρωθούν εντός του 2020, ο όγκος των κόκκινων δανείων θα μειωθεί κατά 20 δισ. ευρώ τη φετινή χρονιά.\nΩστόσο, όπως επισημαίνει ο καναδικός οίκος, η πανδημία μπορεί να λειτουργήσει αρνητικά στην ολοκλήρωση των συναλλαγών. Επιπρόσθετα, τα μορατόρια στις πληρωμές δανείων δημιουργούν κινδύνους για την ποιότητα ενεργητικού, καθώς το συνολικό ποσό των δανείων που εντάχθηκαν σε αυτά φτάνει τα 18,9 δισ. ευρώ. Σε κάθε περίπτωση, όμως, η απόφαση της ΕΚΤ να χαλαρώσει τους κανόνες σε ότι αφορά τα ελληνικά collateral συνεισφέρει στην ρευστότητα των ελληνικών τραπεζών.\nΟι καταλύτες για αναβάθμιση


Υπουργική γκάφα:έστειλε λάθος SMS σε δημοσιογράφο! | Διεθνή Ειδήσεις\nΥπουργική γκάφα:έστειλε κατά λάθος SMS σε δημοσιογράφο που τον έβριζε\nΣτην κορυφαία γκάφα να προωθήσει κατά λάθος σε πολιτική συντάκτρια SMS στο οποίο την έβριζε ως ...« τρελή μάγισσα» υπέπεσε υπουργός.\nΓΡΑΦΕΙ: THETOC TEAM published 04 Ιαν. 16 (15:07)\nΣτην κορυφαία γκάφα να προωθήσει κατά λάθος σε πολιτική συντάκτρια SMS στο οποίο την έβριζε ως ...« τρελή μάγισσα» υπέπεσε ο υπουργός Μετανάστευσης της Αυστραλίας Πίτερ Ντάτον.\n«'Αγόρι μου, είναι μια λιγάκι τρελή μάγισσα» έγραφε σε τρίτο άτομο ο υπουργός αλλά το SMS εστάλη στην δημοσιογράφο Σαμάνθα Μέιντεν η οποία όμως του απάντησε με χιούμορ « Αγόρι μου, έστειλες το μήνυμά σου στην τρελή μάγισσα.»\nΣύμφωνα με τις εφημερίδες της Αυστραλίας, ο Πίτερ Ντάτον πίστευε ότι έστελνε το SMS στον πρώην υπουργό Πόλεων και Αστικής Ανάπτυξης Τζέιμι Μπριγκς, ο οποίος αναγκάστηκε την περασμένη εβδομάδα σε παραίτηση αφού κατηγορήθηκε από μια δημόσια υπάλληλο για ανάρμοστη συμπεριφορά κατά τη διάρκεια εξόδου του σε ένα μπαρ του Χονγκ Κονγκ.\nΓιατί τα έβαλε με την Μέιντεν; αντέδρασε σε άρθρο της στις κυριακάτικες εφημερίδες του ομίλου News Corps σχετικά με την παραίτηση του Μπριγκς.\n"Της ζήτησα αμέσως συγγνώμη και αυτή έκρινε ότι το εννοούσα", διευκρίνισε ο υπουργός σε χθεσινοβραδινή ανακοίνωσή του.\n"Εδώ και χρόνια έχουμε χρησιμοποιήσει σκληρή γλώσσα μεταξύ μας και (αυτό το περιστατικό) μας έκανε να γελάσουμε", πρόσθεσε.\nΗ Μέιντεν δήλωσε και αυτή σήμερα ότι δεν προσβλήθηκε και κάρφωσε τον υπουργό « Είναι λιγάκι λάθος ενός πρωτάρη».\nΑλλά δεν αξίζει ωστόσο να παραιτηθεί γι'αυτό πρόσθεσε\nΤο SMS αυτό του Ντάτον δεν είναι η πρώτη γκάφα που κάνει. Τον Σεπτέμβριο είχε αναγκαστεί ξανά να ζητήσει συγγνώμη έπειτα από ειρωνικό σχόλιο που είχε κάνει σχετικά με την άνοδο της στάθμης των υδάτων η οποία απειλεί τα νησιωτικά κράτη του Ειρηνικού.\nΤι είχε χάνει ο Μπρίγκς\nΟ Μπριγκς, ο υπουργός που παραιτήθηκε είχε, σύμφωνα με τις εφημερίδες, περάσει το χέρι του στους ώμους μιας νεαρής υπαλλήλου του προξενείου και την είχε φιλήσει στο μάγουλο κατά την διάρκεια μιας εξόδου σε ένα μπαρ του Χονγκ Κονγκ. Κατά την παραίτησή του παραδέχθηκε ότι είχε υποπέσει σε ένα "σφάλμα επαγγελματικής κρίσης".\nΓκάφα της Εισαγγελίας με την κλήτευση σε Πολάκη ως υπόπτου μετά από μήνυση Φουρθιώτη - "Εστάλη εκ παραδρομής"


ΟΜΗΡΟΣ ΚΑΛΛΙΜΑΣΙΑΣ: ΠΟΔΟΣΦΑΙΡΟ: Η κλήρωση της ομάδας μας σε πρωτάθλημα και κύπελλο\nΠΟΔΟΣΦΑΙΡΟ: Η κλήρωση της ομάδας μας σε πρωτάθλημα και κύπελλο\nΠραγματοποιήθηκε σήμερα στα γραφεία της ΕΠΣ Χίου η κλήρωση των πρωταθλημάτων και του κυπέλλου. Ο Όμηρος θα αντιμετωπίσει στην Α' Φάση του Κυπέλλου εντός έδρας τον Κοφινά, ενώ στην 1η αγωνιστική του πρωταθλήματος εκτός έδρας τον Ατρόμητο.\nΗ 1η φάση του Κυπέλλου θα διεξαχθεί 13-14 και 20-21 Σεπτεμβρίου, η 2η φάση 25-26 Οκτωβρίου και η 3η φάση 20-21 Δεκεμβρίου. Το πρωτάθλημα θα ξεκινήσει στις 27 Σεπτεμβρίου.\nΟι αγωνιστικές του πρωταθλήματος\n1η: Ατρόμητο (Ε)\n2η Πύργο (Μ)\n3η Ένωση (Ε)\n4η Κανάρη (Ε)\n5η Καλαμωτή (Μ)\n6η Ηρακλή (Ε)\n7η Μικρασιατική (Μ)\n8η Λέων (Ε)\n9η Κλασικό (Μ)\n10η Καρυές (Μ)\n11η Ποσειδώνα (Μ)\n12η Δάφνη (Μ)\n13η Άτλα (Ε)\nμε τον ποσειδόνα εναι εκτός\n28 Αυγούστου 2014 - 11:19 π.μ.\nΣτον Όμηρο ο ικαριώτης Βαγγέλης Τσουρής\nΠΟΔΟΣΦΑΙΡΟ: Η κλήρωση της ομάδας μας σε πρωτάθλημα...\nΝίκη στο πρώτο φιλικό επί του Λαίλαπα με 3-1 (Pics...\nΣτον Όμηρο οι Α.Κούτσουρας και Λαγκώνας\nΠλήθος κόσμου στο πανηγύρι της Παναγιάς (Pics & Vi...\nΠρώτη προπόνηση για τη νέα σεζόν στο ποδοσφαιρικό ...\nΕΡΧΕΤΑΙ ΤΟ ΜΕΓΑΛΟ ΠΑΝΗΓΥΡΙ ΜΑΣ\nΜΕΓΑΛΗ ΕΠΙΤΥΧΙΑ ΚΑΙ ΤΟ ΠΑΝΗΓΥΡΙ ΣΤΟΝ ΑΓΙΟ ΑΙΜΙΛΙΑΝ...\nΣΤΟΝ ΟΜΗΡΟ Ο "ΚΑΛΛΙΜΑΣΙΩΤΗΣ" ΤΣΟΥΝΗΣ


Ο Κόμης Ιωάννης Καποδίστριας. ο πρώτος κυβερνήτης της Ελλάδας, έμεινε στην ιστορία ως κορυφαίος διπλωμάτης. Οι κινήσεις του σε μια ταραγμένη εποχή, άλλαξαν το μέλλον της Ευρώπης.\nΔείτε και αυτό το εκπληκτικό βίντεο με την ιστορία της δημιουργίας της Ελβετίας από τον Έλληνα Ιωάννη Καποδίστρια\nPREVIOUS Previous post: Σε αυτό το εστιατόριο τρως ανάμεσα στα σύννεφα. Και βρίσκεται στην Ελλάδα!\nNEXT Next post: Θαλασσόκοσμος: ένα από τα μεγαλύτερα θαλάσσια πάρκα της Ευρώπης βρίσκεται στην Ελλάδα


Στάμνος του Ηρακλή και Ιφικλή (Μουσείο του Λούβρου αρ. G 192) - Βικιπαίδεια\n«Ηρακλής και Ιφικλής»\nΟ Στάμνος του Ηρακλή και Ιφικλή που φιλοξενείται στο Μουσείο του Λούβρου με αριθμό καταλόγου G 192 είναι αρχαιολογικό εύρημα από το Βούλτσι της Ετρουρίας.\n1.1 Εικόνα Α'\n1.2 Εικόνα Β΄\nΟ στάμνος είναι διακοσμημένος με δύο αγγειογραφίες. Κάτω από την αγγειογραφία της εικόνας Α΄ είναι ζωγραφισμένη ταινία μαιάνδρων προς αριστερά και δεξιά εναλλάξ με ενδιάμεσο σταυρό. Στρογγυλή ταινία γλωσσιδίων διακοσμεί την βάση των λαβών, ενώ επάνω και κάτω από τις λαβές είναι ζωγραφισμένα ανθέμια.\nΕικόνα Α'[Επεξεργασία | επεξεργασία κώδικα]\nΗ εικόνα Α΄ είναι εμπνευσμένη από τον μύθο του Ηρακλή, που στην βρεφική του κλίνη έπνιξε τα φίδια. Στα αριστερά ίσταται μια γυναίκα. Είναι τυλιγμένη σε χιτώνα, φοράει βραχιόλια και ταινία στα μαλλιά, και κάνει νόημα με το αριστερό της χέρι. Δίπλα της στέκει η θεά Αθηνά που φοράει χιτώνα ιονικού ρυθμού, ιμάτιο και αιγίδα και κρατάει το δόρυ στο χέρι της. Υψώνει και αυτή το αριστερό της χέρι ως προστατευτική χειρονομία για χάρη του Ηρακλή. Στην κλίνη εικονίζονται ο Ηρακλής που πνίγει τα φίδια, ενώ ο ετεροθαλής του αδελφός, ο Ιφικλής καταφεύγει έντρομος στην αγκαλιά της Αλκμήνης. Πίσω από την Αλκμήνη στέκει ο Αμφιτρύων.\nΕικόνα Β΄[Επεξεργασία | επεξεργασία κώδικα]\nΣτην εικόνα Β΄ βλέπουμε τον Ερμή να αναχωρεί προς τα αριστερά. Φοράει τα φτερωτά μποτάκια του, κοντό χιτώνα, χλαμύδα και πέτασο, ενώ στο χέρι κρατάει το κηρύκειο. Στη μέση εικονίζεται ο Δίας που φοράει ιονικό χιτώνα και ιμάτιο, ενώ κρατάει κεραυνούς στο δεξί και μακρύ σκήπτρο στο αριστερό. Στα δεξιά η φτερωτή Ίρις τρέχει προς τα δεξιά. Φοράει ιονικό χιτώνα και ιμάτιο, βραχιόλια και στέφανο. Κρατάει και αυτή κηρύκειο.\nΠαρουσίαση του αγγείου από το Πανεπιστήμιο TUFTS\nΠαρουσίαση του αγγείου από το Μουσείο του Λούβρου\nΑνακτήθηκε από "https://el.wikipedia.org/w/index.php?title=Στάμνος_του_Ηρακλή_και_Ιφικλή_(Μουσείο_του_Λούβρου_αρ._G_192)&oldid=6093172"\nΤελευταία τροποποίηση 17:49, 2 Νοεμβρίου 2016.


"Υποστελεχωμένος και χωρίς κίνητρα ο φοροεισπρακτικός μηχανισμός"\n «Επιτυχημένη η έρευνα για υδρογονάνθρακες στο Ιόνιο και νότια της Κρήτης»\n Νοικοκύρεμα στον ΕΟΠΥΥ μέσω εξορθολογισμού και περικοπών παροχών\n Τις καταθέσεις τριών μαρτύρων για τη «λίστα Λαγκάρντ» ζητούν από την Προανακριτική οι οικονομικοί εισαγγελείς\n Τρόικα: Πλήρης απελευθέρωση των ακτοπλοϊκών υπηρεσιών\n Πλατανιάς Χανίων-Αστέρας Τρίπολης 1-2\nΟ αναπληρωτής υπουργός Υγείας ανακοίνωσε, επίσης, την κατάργηση του επιδόματος τοκετού, το οποίο εκτοξεύθηκε το 2012 στα 19 εκατ. ευρώ, διότι δόθηκε σε όλες τις γυναίκες ανεξαιρέτως, ενώ ο νόμος όριζε ότι το επίδομα λαμβάνουν όσες δεν γεννούν σε δημόσιο νοσοκομείο.\nΕπιπλέον, περίπου 93 εκατ. ευρώ λιγότερα θα πληρώσει φέτος ο Οργανισμός, μετά την ανακοστολόγηση των διαγνωστικών εξετάσεων.\nΟι δύο εισαγγελείς που ερευνούν αν προκύπτουν ευθύνες κρατικών υπαλλήλων για τον τρόπο διαχείρισης του επίμαχου υλικού της λίστας καταθετών στην τράπεζα HSBC Γενεύης, ζήτησαν από την Βουλή τις καταθέσεις των Ηλ. Πλασκοβίτη πρώην γ.γ. του υπουργείου Οικονομικών, Αν. Μπάνου νομικού συμβούλου του πρώην υπουργού οικονομικών Γ. Παπακωνσταντίνου και Χρ. Αθανασίου υπαλλήλου του υπουργείου Οικονομικών.\nΜε γκολ του Ναβάρο στο 88ο λεπτό, ο Αστέρας Τρίπολης πήρε προβάδισμα πρόκρισης για τα ημιτελικά του Κυπέλλου Ελλάδας. Οι Αρκάδες, στον πρώτο προημιτελικό που έγινε στα Χανιά, επικράτησαν 2-1 του Πλατανιά Χανίων και απέκτησαν το «πάνω-χέρι» στην υπόθεση πρόκριση στην τετράδα της διοργάνωσης. Το γκολ των γηπεδούχων σημείωσε ο Μιρτσέτα στο 15ο λεπτό, ενώ για τον Αστέρα ισοφάρισε ο Μπαρτολίνι με κεφαλιά στο 30`, για να έρθει ο Ναβάρο στο 88` και να τους χαρίσει τη νίκη. Ο επαναληπτικός θα γίνει στις 14 Μαρτίου στην Τρίπολη.


ΕΝΕΑΠ: ΑΛΚΟΟΛ ΚΑΙ ΓΟΝΕΙΣ :: Συμβουλές για διάλογο ΕΝΕΑΠ: Kεντρική\nΜε επικοινωνία και εμπιστοσύνη όμως, μπορείτε να τα βοηθήσετε να λαμβάνουν τις σωστές αποφάσεις σε επικίνδυνες περιστάσεις, να μαθαίνουν από τα λάθη τους, να έρχονται σε εσάς για συμβουλές και να παραμένουν ασφαλή.\nΝα αναγνωρίζετε ότι ούτε εσείς ούτε το παιδί είστε τέλειοι. Κάτι που λειτουργεί με ένα παιδί ή σε ορισμένες συνθήκες μπορεί να μη λειτουργεί με κάποιο άλλο.\nΕνστερνιστείτε την άποψη ότι τα λάθη είναι αναπόφευκτα (από εσάς και από τα παιδιά) και ότι το σημαντικό είναι να μαθαίνουμε από αυτά.\nΓνωρίστε το παιδί σας ως άτομο. Γνωρίζετε πραγματικά τι τους αρέσει και τι όχι, στον εαυτό τους και τους γύρω τους; Τι θα άλλαζαν στη ζωή τους (ή σε εσάς);\nΒρείτε το χρόνο να τα ρωτήσετε και να ακούσετε πραγματικά τις απαντήσεις τους.\nΜπορεί να ανακαλύψετε ότι δεν τα γνωρίζετε τόσο καλά όσο νομίζατε και αυτά θα αισθανθούν ότι η γνώμη τους μετράει πραγματικά.\nΔώστε στο παιδί σας την αίσθηση ότι ανήκει κάπου κάνοντας πράγματα μαζί του, ανακαλύπτοντας τι τους αρέσει, μαγειρεύοντας μαζί, βγαίνοντας μαζί έξω σαν οικογένεια.\nΗ δημιουργία ρουτίνας σημαίνει ότι μπορείτε να περάσετε χρόνο μαζί και δίνει περισσότερες ευκαιρίες επικοινωνίας. Συγχρόνως βοηθά το παιδί σας να σας μιλήσει αν έχει κάποιο πρόβλημα.\nΜπορεί να φαίνεται σαφές, αλλά το να κάνετε τα παιδιά σας να αισθάνονται ότι τα σέβεστε, συχνά παραμελείται στην καθημερινότητά μας.\nΗ γνώμη του παιδιού σας μετράει και θα πρέπει να αισθάνονται ότι μπορούν να εκφράσουν τις απόψεις τους σε ένα υποστηρικτικό περιβάλλον. Ενημερώστε τα για αλλαγές που θα τα επηρεάσουν και πείτε τους ότι είστε υπερήφανοι για αυτά. Αν οι φίλοι τους εμπλακούν σε μπελάδες στους οποίους το παιδί σας δε συμμετείχε πείτε του πόσο υπερήφανοι είστε που ενήργησαν τόσο ώριμα.\nΕίναι σημαντικό να γνωρίζουν τα παιδιά τους κανόνες και τις συνέπειες παραβίασής τους. Θα δοκιμάσουν την αντοχή σας, έτσι μην απειλείτε με ενέργειες που δεν είστε έτοιμοι να ακολουθήσετε. Μια αποτελεσματική τιμωρία είναι να τους αφαιρέσετε κάποια δικαιώματα – μια προγραμματισμένη έξοδο στον κινηματογράφο, την επίσκεψη φίλων, την παρακολούθηση τηλεόρασης.\nΤο να εμπιστεύεστε το παιδί σας σημαίνει να αισθάνεται ότι του λέτε την αλήθεια (ειδικά για απαράδεκτα ή επικίνδυνα θέματα) κι ότι δε θα θυμώσετε ούτε θα τα κρίνετε.\nΤο να είστε πρόθυμοι να ακούσετε και τη δική τους πλευρά και να συζητάτε τις άλλες επιλογές θα τα βοηθήσει να κάνουν λογικές επιλογές στο μέλλον.\nΗ αλήθεια είναι σημαντική για να έχετε ανοιχτή και ειλικρινή επικοινωνία. Αν το παιδί σας αισθάνεται ότι μπορεί να συζητά δύσκολα θέματα μαζί σας, τότε θα σας μιλήσει όταν θα χρειάζεται και θα ακούσιε ότι θα του πείτε.\nΤα παιδιά είναι συνήθως πιο ενημερωμένα από ότι νομίζουμε αλλά δε γνωρίζουν πάντα τα γεγονότα. Όποιο κι αν είναι το ζήτημα, βεβαιωθείτε ότι το παιδί σας έχει τις σωστές πληροφορίες και ότι γνωρίζει που πρέπει να πάει αν χρειάζεται να ενημερωθεί περαιτέρω.\nΠροσπαθήστε να αποφύγετε τις επιπλήξεις ή τον εκφοβισμό και συζητείστε τα πλεονεκτήματα και τα μειονεκτήματα αντικειμενικά μαζί. Χρησιμοποιείστε γλώσσα που καταλαβαίνει το παιδί και παραδείγματα που του είναι σχετικά και ενθαρρύνετέ τα να σας πουν την άποψή τους.\nΔώστε τους το καλό παράδειγμα\nΩς γονέας, μην υποτιμάτε την επιρροή των πράξεων, των λόγων και των επιλογών σας. Έχουν τεράστια επίδραση στη συμπεριφορά του παιδιού σας. Σκεφτείτε τι μήνυμα περνάει το παράδειγμά σας στο παιδί.


"Ηλίθιος": Ένα πολιτικό θρίλερ με άφθονο σασπένς από το Cine-Δράση - Δράση για μια Άλλη Πόλη\n"Ηλίθιος": Ένα πολιτικό θρίλερ με άφθονο σασπένς από το Cine-Δράση\nΠέμπτη 28 Σεπτεμβρίου, 8:15΄μμ ΤΥΠΕΤ\nΜια συγκλονιστική, σκληρή και τολμηρή ταινία, ένα πολιτικό θρίλερ με άφθονο σασπένς, που πραγματεύεται το γενικευμένο και διεθνοποιημένο πρόβλημα της διαφθοράς-διαπλοκής, που πάντα συνδυάζεται με την απουσία κοινωνικής συνείδησης, συλλογικής δράσης και την ανοχή από την πλευρά των πολιτών.\nΤόπος αναφοράς του φιλμ είναι μια μικρή, ανώνυμη πόλη της μετασοβιετικής Ρωσίας, αλλά ο κάθε θεατής γρήγορα διαπιστώνει ότι θα μπορούσε να είναι η δική του μικρή ή μεγαλύτερη πόλη. Ειδικότερα, κάθε Έλληνας θεατής θα αναγνωρίσει στην ταινία χαρακτήρες, συμπεριφορές, πρακτικές, συνθήκες και συμπτώματα που ο ίδιος αντιμετωπίζει σε κάθε επαφή του με το δημόσιο.\nΟ «βλάκας» της ταινίας (η σωστή μετάφραση της ρωσικής λέξης Дурак είναι βλάκας, ο ηλίθιος αποδίδεται με τη λέξη Идио́т) είναι ένας συνηθισμένος και ειλικρινής νεαρός, ο ιδεαλιστής και ηθικά αφελής, μέχρι παρεξηγήσεως, Ντίμα Νικίτιν, υδραυλικός στο επάγγελμα, που ζει σε μια οικοδομή σοβιετικού τύπου μαζί με τους γονείς του, τη σύζυγό του και το παιδί τους, σε μια επαρχιακή και σχετικά καινούρια μικρή πόλη της Ρωσίας. Εργάζεται ως συντηρητής δημοσίων κτιρίων στην τεχνική υπηρεσία του δήμου και στον ελεύθερο χρόνο του διαβάζει για να ολοκληρώσει τις σπουδές του στο τμήμα μηχανικής του αντίστοιχου Πολυτεχνείου.\nΚάποιο βράδυ, παρατύπως απόντος του υπεύθυνου, καλείται σε μια εργατική πολυκατοικία να επιθεωρήσει ένα πρόβλημα διαρροής, οπότε με τρόμο ανακαλύπτει μια ρωγμή που διατρέχει το κτίριο από τα θεμέλια ως την ταράτσα και αντιλαμβάνεται, ότι είναι ζήτημα ελάχιστων ωρών αυτό το πολυώροφο κτίριο, που εδώ και χρόνια δεν έχει δεχτεί κανένα είδος συντήρησης, να καταρρεύσει παρασύροντας τους οκτακόσιους και πλέον κατοίκους του.\nΗ συντριπτική πλειοψηφία των ενοίκων του κτιρίου είναι άνθρωποι φτωχοί, ξεχασμένοι από τον θεό και την πολιτεία. Παρατημένοι οι ίδιοι από την διεκδίκηση μιας καλύτερης ζωής, αναζητούν την διέξοδο από την μίζερη ζωή τους στο ποτό, την χαρτοπαιξία, τα τυχερά παιχνίδια και τα τηλεοπτικά σκουπίδια, δηλαδή όλα όσα διαγράφουν τις ανησυχίες και τα ερωτηματικά από τη συνείδηση τους και ναρκώνουν την αντίσταση τους.\nΜπροστά σε αυτό το τραγικό ενδεχόμενο ο Ντίμα δεν μένει αδιάφορος και απαθής όπως θα έκανε κάθε «φυσιολογικός» και «έξυπνος» άνθρωπος. Αντίθετα, έχοντας πλήρη επίγνωση του επείγοντος της κατάστασης, θα αναλωθεί σε έναν αγώνα δρόμου για να ειδοποιήσει την δήμαρχο, την μόνη που μπορεί να διατάξει την άμεση εκκένωση του κτιρίου και να εξασφαλίσει την προσωρινή μετεγκατάσταση των ενοίκων. Εκείνη γιορτάζει τα γενέθλια της με όλη την ηγεσία του δήμου και την τοπική ολιγαρχία. Ο Ντίμα θα τους βρει όλους συγκεντρωμένους σε ένα εστιατόριο και εκεί θα έρθει αντιμέτωπος με όλο το σύστημα διαφθοράς, με όλους όσοι για πάρα πολλά χρόνια καταχράστηκαν και κατασπατάλησαν τα κονδύλια για την επισκευή των δημόσιων κτιρίων.\nΠαρά το όψιμο ενδιαφέρον τους για να διορθωθούν τα κακώς κείμενα, στο τέλος θα πάρει ως απάντηση την, χωρίς καμία αίσθηση ενοχής, αδιαφορία τους. Ακόμα χειρότερα σκαρφίζονται διάφορα τερτίπια και μηχανεύονται διάφορα στοιχεία, ώστε μετά την καταστροφή, να θεωρηθεί αυτός ως ένας από τους βασικούς υπεύθυνους. «Το ψάρι βρωμάει από το κεφάλι» λέει η δήμαρχος. «Δεν υπάρχει αρκετή καλή ζωή για να την μοιράσεις σε όλους. Αν όλα τα μοιράζαμε ίσα, όλοι θα είμαστε φτωχοί» λέει κυνικά, ένας από τους «παράγοντες» που φορά ακριβό κοστούμι και οδηγεί πολυτελές αυτοκίνητο. Το τραγικότερο της ιστορίας είναι ότι αυτό δόγμα το έχουν ασπαστεί και όσοι ζουν στην πολυτέλεια (με ξένα χρήματα) και όσοι φυτοζωούν.\nΟ μοναχικός αγώνας, η οδύσσεια του ανθρωπιστή και με ισχυρή αίσθηση αλληλεγγύης για τους γύρω του, υδραυλικού θα κρατήσει μία ολόκληρη νύχτα στη διάρκεια της οποίας δεν αντιπαρατίθεται μόνον με την κυρίαρχη, διεφθαρμένη τάξη, αλλά και με την υφιστάμενη. Οι ένοικοι του συγκροτήματος, αρχικά μεν, τρομοκρατούνται με την είδηση ύπαρξης ρήγματος, αλλά στην πορεία εναντιώνονται μέχρι εχθρότητας σε αυτόν που τους αφύπνισε και τους ξεβόλεψε από τον παραίτηση, την υποταγή και τον αλκοολισμό τους. Καθώς δεν υπάρχει κανενός είδους αντίσταση και έλεγχος της εξουσίας από συλλογικότητες, ομάδες ή φορείς, ο αγώνας του ήρωα μας είναι καταδικασμένος να αποτύχει.\nΤο βαρύ τίμημα που θα πληρώσει θα είναι η πανηγυρική απόδειξη ότι ένας απλός πολίτης, όσο υπεύθυνος και συνειδητοποιημένος να είναι, θα πρέπει παράλληλα να είναι και πολύ «βλάκας» για να πιστεύει ότι θα βγει νικητής στη μάχη με τη διαφθορά της εξουσίας. Η πολιτική εξουσία είναι αδιάφορη και εχθρική απέναντι στον λαό, που εξαθλιωμένος και φοβισμένος, χωρίς πίστη, αξίες και ιδανικά, αρνείται να αντιδράσει.\n«Ο ηλίθιος», είναι η τρίτη μεγάλου μήκους ταινία του νεαρού (34 χρόνων όταν την γύρισε) Ρώσου σκηνοθέτη, ηθοποιού, σεναριογράφου και συνθέτη Yuriy Bykov. Η σκηνοθεσία είναι νευρική, οι ρυθμοί γρήγοροι, το στυλ λιτό, η μουσική μελαγχολική, οι ερμηνείες άψογες. Ξεχωρίζει ο βραβευμένος πρωταγωνιστής Artyom Bystrov. Αν σας φανεί υπερβολικό το σενάριο, σας θυμίζω την κατάρρευση του πύργου Grenfell, στο όχι μετασοβιετικό Λονδίνο, για αντίστοιχους λόγους.\nΟ σκηνοθέτης αποδίδει απολύτως ρεαλιστικά και έντονα την καπιταλιστική κατάπτωση, την κατάσταση έκτακτης ανάγκης, τη διαφορά ανάμεσα στο «ζω» και «επιβιώνω», βάφοντας την ταινία με τα χρώματα της ρωσικής σημαίας, το μπλε, το κόκκινο και το λευκό, παραπέμποντας, άμεσα στην Ρωσία της εποχής του Πούτιν.\nΌπως λέει ο ίδιος ο Bykov: «Ο τίτλος της ταινίας αναφέρεται στην άποψη που έχουν οι άλλοι για τον πρωταγωνιστή και τις πράξεις του και όχι φυσικά για τις ικανότητές του. Είναι ένας απόλυτα λογικός και σοβαρός άνθρωπος σε ένα παράλογο κόσμο. Όταν η "μάχη" ξεκινάει, οι περισσότεροι ήρωες αντιδρούν σύμφωνα με τα φυσικά τους ένστικτα: να μείνουν ζωντανοί, να διατηρήσουν την ησυχία τους και τον τρόπο ζωής τους. Ξαφνικά, σε αυτή τη μάχη εμφανίζεται ένας στρατιώτης με ένα συγκεκριμένο κώδικα, τη συνείδησή του. Τέτοιοι άνθρωποι είναι σπάνιοι σήμερα. Τους αποκαλούμε ρομαντικούς, αλτρουιστές, ιδεαλιστές ή απλά ανόητους και "ηλίθιους", για να δείξουμε ότι δε συμπεριφέρονται νορμάλ, σε μια εποχή που ο κυνισμός, ο φόβος και η αδιαφορία κυριαρχούν. Τέτοιοι "ηλίθιοι" υπάρχουν ακόμα στη χώρα μου και αυτό μου δίνει ελπίδα».\nΗ ταινία έκανε την παγκόσμια πρεμιέρα της στο Φεστιβάλ της ελβετικής πόλης Λοκάρνο το 2014, όπου βραβεύτηκε με τα βραβεία ανδρικής ερμηνείας για τον Artyom Bystrov και το βραβείο Ανθρωπισμού, και στη συνέχεια είχε επιτυχή πορεία σε διάφορα κινηματογραφικά φεστιβάλ της σε όλο τον κόσμο. Συνολικά απέσπασε 16 βραβεία και είχε ακόμα 11 υποψηφιότητες.\nΡωσία, 2014. Διάρκεια: 116'. Σκηνοθεσία - Σενάριο: Yuriy Bykov. Πρωταγωνιστούν: Artyom Bystrov, Natalya Surkova, Yuriy Curilo, Aleksandr Korshunov, Olga Samoshina, Boris Nevzorov, Kirill Polukhin, Darya Moroz, Sergey Arcibashev.


Πολλοί άνθρωποι όταν κάνουν δίαιτα δεν μπορούν βρουν υγιεινά σνακ με λίγες θερμίδες και καταλήγουν να τρώνε μόνο φρούτα ή δεν καταναλώνουν καθόλου σνακ.\nΑν κάνετε υγιεινές επιλογές που θα περιέχουν πρωτεΐνη και θρεπτικά συστατικά, τα σνακ θα είναι ένα αναπόσπαστο κομμάτι της ζωής σας. Μερικά σνακ θα σας βοηθήσουν να είστε χορτάτοι καθ’ όλη τη διάρκεια της μέρας και να περιορίσετε την επιθυμία σας για ανθυγιεινά τρόφιμα.\nΔείτε παρακάτω 20 υγιεινά σνακ που μπορείτε να προσθέσετε στη διατροφή σας.\nΜικτοί ξηροί καρποί\nΤα καρύδια είναι ένα ιδανικό θρεπτικό σνακ.\nΣυνδέονται με μειωμένο κίνδυνο καρδιακών παθήσεων και μπορούν να βοηθήσουν στην πρόληψη ορισμένων μορφών καρκίνου, κατάθλιψης και άλλων ασθενειών.\nΟι ξηροί καρποί έχουν μεγάλη περιεκτικότητα σε λίπος και δημιουργούν κορεσμό. Αρκετές μελέτες δείχνουν ότι η κατανάλωση ξηρών καρπών σε μικρές ποσότητες μπορεί να σας βοηθήσουν να χάσετε βάρος.\nΤα καρύδια παρέχουν την τέλεια ισορροπία υγιούς λίπους, πρωτεϊνών και ινών. Περιέχουν 180 θερμίδες τα 30 γραμμάρια κατά μέσο όρο.\nΤο απλό γιαούρτι -ποτέ μην επιλέγετε επιδόρπια γιαουρτιού- είναι ένα εξαιρετικό, νόστιμο και θρεπτικό σνακ.\nΕκτός από εξαιρετική πηγή καλίου και ασβεστίου έχει επίσης μεγάλη περιεκτικότητα σε πρωτεΐνη.\nΓια ένα υγιεινό επιδόρπιο επιλέξτε να συνδυάστε το γιαούρτι σας με μούρα διαφόρων χρωμάτων. Αυτό το σνακ περιέχει 10 γραμμάρια πρωτεΐνης και λιγότερες από 150 θερμίδες.\nΤα μήλα με το φυστικοβούτυρο είναι ένας εξαιρετικός συνδυασμός.\nΤα μήλα είναι υψηλής περιεκτικότητας σε ίνες και αντιοξειδωτικά πολυφαινόλης που βελτιώνουν την υγεία των εντέρων και μειώνουν τον κίνδυνο καρδιακών παθήσεων.\nΤο φυστικοβούτυρο μπορεί να προσφέρει επιπλέον οφέλη για την υγεία της καρδιάς. Έχει αποδειχτεί ότι αυξάνει την HDL (καλή) χοληστερίνη και μειώνει την LDL (κακή) χοληστερίνη και τα τριγλυκερίδια.\nΤο φυστικοβούτυρο είναι αρκετά υψηλό σε θερμίδες. Αν και γενικά είναι δύσκολο να βάλετε κιλά από την κατανάλωση φυστικοβούτυρου καλύτερα να το καταναλώνετε με μέτρο.\nΈνα μέτριο μήλο με 1 κουταλιά της σούπας φυσικού φυστικιοβούτυρου έχει λιγότερες από 200 θερμίδες.\nCottage cheese με λιναρόσπορο και κανέλα\nΤο Cottage cheese, οι κολοκυθόσποροι και η κανέλα έχουν εντυπωσιακά οφέλη για την υγεία. Ο συνδυασμός τους είναι απίστευτα θρεπτικός.\nΤο Cottage cheese είναι υψηλής περιεκτικότητας σε πρωτεΐνη, κάτι που ενισχύει το αίσθημα κορεσμού.\nΟ λιναρόσπορος είναι ευεργετικός για την απώλεια βάρους και τον έλεγχο του σακχάρου στο αίμα σας. Επίσης μπορεί να μειώσει τον κίνδυνο καρκίνου του μαστού.\nΗ κανέλα βοηθά στη μείωση του σακχάρου στο αίμα και μπορεί να βελτιώσει την υγεία των εντέρων.\nΔείτε παρακάτω μια εύκολη συνταγή που σας δίνει περίπου 15 γραμμάρια πρωτεΐνης με λιγότερες από 150 θερμίδες:\nΚρέμα με τυρί cottage, αλεσμένο λιναρόσπορο και κανέλα.\nΓια αυτή τη συνταγή, ανακατέψτε τα παρακάτω συστατικά σε ένα μικρό μπολ:\n1/2 φλιτζάνι (80 γραμμάρια) τυρί cottage\n1 κουταλιά της σούπας (15 γραμμάρια) λιναρόσπορο\n1/2 κουταλάκι του γλυκού (5 γραμμάρια) κανέλας\nΑν θέλετε μπορείτε να βάλετε και ένα κουταλάκι του γλυκού μέλι.\nΗ μαύρη σοκολάτα με τα αμύγδαλα αποτελούν ένα πλούσιο και χορταστικό σνακ.\nΗ μαύρη σοκολάτα είναι γεμάτη με φλαβανόλες που μπορούν να μειώσουν την αρτηριακή πίεση αλλά και τον κίνδυνο καρδιακής νόσου, υπό την προϋπόθεση ότι η σοκολάτα περιέχει τουλάχιστον 70% κακάο.\nΤα αμύγδαλα είναι υψηλά σε υγιή μονοακόρεστα λιπαρά που έχουν ευεργετικές επιδράσεις στον έλεγχο του σακχάρου στο αίμα. Μελέτες δείχνουν επίσης ότι μπορούν να μειώσουν την όρεξη και να σας βοηθήσουν να χάσετε βάρος.\nΤόσο η μαύρη σοκολάτα όσο και τα αμύγδαλα είναι υψηλά σε μαγνήσιο. 30 γραμμάρια μαύρης σοκολάτας με ψημένα αμύγδαλα σας δίνουν περίπου 300 θερμίδες συνολικά, ανάλογα με την περιεκτικότητα σε κακάο που έχει η σοκολάτα.\nΦέτες αγγουριού με τυρί κρέμα\nΤο αγγούρι και το τυρί κρέμα είναι ένας πολύς γευστικός συνδυασμός.\nΤα αγγούρια περιέχουν cucurbitacin Ε, μια ένωση που μπορεί να έχει αντικαρκινικές επιδράσεις.\nΈνα φλιτζάνι φέτες αγγουριού με 100 γραμμάρια τυρί κρέμα θα σας δώσει περίπου 200 θερμίδες.\nΈνα κομμάτι φρούτου\nΤα υγιεινά σνακ δεν χρειάζεται να είναι περίπλοκα. Μόνο ένα κομμάτι φρούτου μπορεί να σας χορτάσει.\nΜπορείτε εύκολα να τα μεταφέρετε πλυμένα, καθαρισμένα και κομμένα σε ένα μικρό ταπεράκι και να τσιμπάτε όποτε νιώσετε πείνα. Εύκολα στην κατανάλωση φρούτα είναι: μπανάνες, μήλα, αχλάδια, σταφύλια, γκρέιπφρουτ και πορτοκάλια.\nΤοματίνια με μοτσαρέλα\nΟι ντομάτες και το τυρί μοτσαρέλα είναι από τα πιο νόστιμα σνακ που μπορείτε να επιλέξετε και είναι και πολύ υγιεινά.\nΟι ντομάτες είναι πλούσιες σε βιταμίνη C, κάλιο και λυκοπένιο, ένα αντιοξειδωτικό που μπορεί να μειώσει τον κίνδυνο καρκίνου και καρδιακών παθήσεων.\nΗ μοτσαρέλα έχει υψηλή περιεκτικότητα σε πρωτεΐνες, ασβέστιο και βιταμίνη Β12. Μπορεί επίσης να μειώσει τον κίνδυνο καρδιακών παθήσεων αυξάνοντας τα επίπεδα της HDL (καλής) χοληστερίνης.\nΈνα φλιτζάνι τοματίνια σε συνδυασμό με 60 γραμμάρια μοτσαρέλα έχει λιγότερες από 200 θερμίδες.\nΟι σπόροι Chia είναι γεμάτοι με φυτικές ίνες και μπορούν να συμπεριληφθούν σε όλους τους τύπους δίαιτας, συμπεριλαμβανομένων των χορτοφαγικών και της κετογονικής διατροφής.\nΕίναι επίσης υψηλά σε αντιοξειδωτικά που βοηθούν στη μείωση της φλεγμονής και στη βελτίωση της υγείας της καρδιάς.\nΑν και δεν έχουν πολλή γεύση, οι σπόροι chia παίρνουν μια ενδιαφέρουσα, ζελατινώδη υφή όταν τα μουλιάσετε σε νερό.\nΑυτό το σνακ έχει λιγότερες από 200 θερμίδες:\nΜια μικρή ποσότητα από γλυκαντικό της επιλογής σας.\nΒάλτε τους σπόρους chia και το νερό σε ένα μικρό μπολ. Καλύψτε το μπολ και βάλτε το στο ψυγείο για τουλάχιστον 30 λεπτά. Ανακατέψτε το κακάο, το φυστικοβούτυρο και το γλυκαντικό.\nΑυγά σφιχτά βρασμένα\nΤα αυγά είναι ένα από τα πιο υγιεινά τρόφιμα που ενισχύουν την απώλεια βάρους\nΈχουν πολλές πρωτεΐνες, καθώς και βιταμίνες K2 και B12.\nΤα αυγά προσφέρουν κορεσμό και μπορεί να μειώσουν τον αριθμό θερμίδων που τρώτε για πολλές ώρες, πράγμα που θα σας βοηθήσει να χάσετε βάρος.\nΑν και η υψηλή τους περιεκτικότητα σε χοληστερίνη τους έχει δώσει μια κακή φήμη εδώ και χρόνια, πιο πρόσφατες μελέτες δείχνουν ότι η μέτρια πρόσληψη αυγών δεν έχει καμία επίδραση στον κίνδυνο καρδιακής νόσου.\nΔύο μεγάλα, σκληρά βραστά αυγά περιέχουν περίπου 140 θερμίδες και 13 γραμμάρια πρωτεΐνης.\nΤο τυρί είναι ένα νόστιμο φαγητό που σας χορταίνει αρκετά για να είναι ένα σνακ από μόνο του.\nΑν και το τυρί έχει υψηλή περιεκτικότητα σε κορεσμένα λιπαρά, ο ρόλος του στις καρδιακές παθήσεις είναι ασαφής. Μερικές μελέτες δείχνουν ότι τα κορεσμένα λίπη δεν αυξάνουν τον κίνδυνο καρδιακής νόσου.\nΕπιπλέον, μελέτες δείχνουν ότι έως και δύο μερίδες τυριού ημερησίως δεν αυξάνουν τα επίπεδα της LDL (κακής) χοληστερίνης, ακόμα και σε άτομα με αυξημένα επίπεδα.\nΜια μερίδα -60 γραμμάρια- τυριού περιέχει περίπου 14 γραμμάρια πρωτεΐνης και 200 θερμίδες.\nSmoothieμε πρωτεΐνη ορού γάλακτος\nΈνα Smoothieμε πρωτεΐνη ορού γάλακτος είναι ένα καλό σνακ όταν χρειάζεστε κάτι ουσιαστικό μέχρι το επόμενο γεύμα σας.\nΜελέτες δείχνουν ότι η πρωτεΐνη ορού γάλακτος μπορεί να σας βοηθήσει να χτίσετε μυς, να χάσετε λίπος και να βελτιώσετε τη σύνθεση του σώματος σας.\nΜπορείτε να βρείτε πολλών ειδών σκευάσματα πρωτεΐνης στη αγορά και το διαδίκτυο. Ψάξτε για έναν τύπο χωρίς προσθήκη ζάχαρης.\nΔείτε παρακάτω μια συνταγή για ένα Smoothieπου περιέχει περίπου 150-200 θερμίδες και 20-25 γραμμάρια πρωτεΐνης, ανάλογα με τον τύπο της σκόνης πρωτεΐνης που χρησιμοποιείται.\nSmoothie με πρωτεΐνη ορού γάλακτος\n225 ml γάλα αμυγδάλου χωρίς ζάχαρη\n1 δόση σκόνης ορού γάλακτος\nΜια πρέζα stevia ή άλλο υγιές γλυκαντικό, αν επιθυμείτε\n1/2 φλιτζάνι θρυμματισμένου πάγου\nΣυνδυάστε όλα τα συστατικά σε ένα μπλέντερ μέχρι να γίνει ένα ενιαίο μείγμα. Αν θέλετε μπορείτε να βάλετε και μια μπανάνα. Αν έχετε παγωμένη μπανάνα το smoothieθα γίνει πιο απαλό και δεν χρειάζεται να βάλετε τον πάγο.\nΟι μαριναρισμένες καρδιές αγκινάρας είναι νόστιμες και θρεπτικές.\nΕίναι μια καλή πηγή ινών, βιταμίνης Κ1 και φυλλικού οξέος.\nΜελέτες δείχνουν ότι οι αγκινάρες βοηθούν στην προστασία των κυττάρων που καλύπτουν τις αρτηρίες σας και περιέχουν πρεβιοτικές ίνες που τροφοδοτούν τα ευεργετικά βακτήρια στο έντερο σας.\nΜια μερίδα -περίπου 100 γραμμάρια- από καρδιές αγκινάρας μαριναρισμένες στο ελαιόλαδο περιέχουν περίπου 190 θερμίδες.\nΦέτες αχλαδιού με τυρί ricotta\nΟι φέτες αχλαδιού και το τυρί ricotta αποτελούν ένα ικανοποιητικό σνακ με γλυκιά γεύση και κρεμώδη υφή.\nΤα αχλάδια, ειδικά οι φλούδες τους, περιέχουν αντιοξειδωτικά πολυφαινόλης που έχουν ισχυρές αντιφλεγμονώδεις ιδιότητες.\nΤο τυρί Ricotta είναι πλούσιο σε πρωτεΐνες και ασβέστιο. Σε μια μελέτη διάρκειας 12 εβδομάδων, οι ηλικιωμένοι που κατανάλωναν 7γρ. τυρί ricotta παρουσίαζαν καθημερινά βελτιώσεις στη μυϊκή μάζα και τη δύναμη τους.\nΜια μερίδα τυριού ricotta 3,5 γρ. -100 γραμμάρια- με 1 μικρό ψιλοκομμένο αχλάδι παρέχει περίπου 12 γραμμάρια πρωτεΐνης και 250 θερμίδες.\nΑποξηραμένη καρύδα χωρίς ζάχαρη\nΗ αποξηραμένη καρύδα είναι νόστιμη, χορταστική και εύκολη στο να τη μεταφέρεται.\nΈχει υψηλή περιεκτικότητα σε λιπαρά που μπορεί να αυξήσουν το μεταβολισμό σας, να προωθήσουν την απώλεια βάρους και να βελτιώσουν τη λειτουργία του εγκεφάλου σε άτομα με μειωμένη μνήμη.\nΟι μη ζαχαρωμένη αποξηραμένη καρύδα περιέχει περίπου 185 θερμίδες τα 30 γραμμάρια.\nΡολάκια βραστής ή καπνιστής γαλοπούλας\nΤα ρολάκια γαλοπούλας είναι νόστιμα και θρεπτικά.\nΗ γαλοπούλα περιέχει πρωτεΐνες υψηλής ποιότητας, που προωθούν το αίσθημα πληρότητας ενώ βοηθά επίσης διατηρήσετε τη μυϊκή μάζα και να καίτε περισσότερες θερμίδες κατά την πέψη από το λίπος ή τους υδατάνθρακες.\nΗ παρακάτω συνταγή για ρολάκια γαλοπούλας περιέχει περίπου 20 γραμμάρια πρωτεΐνης και 180 θερμίδες:\n4 φέτες από στήθος γαλοπούλας\n4 κουταλάκια του γλυκού τυρί κρέμα\n4 λωρίδες αγγουριού\nΤοποθετήστε τις φέτες γαλοπούλας σε ένα μεγάλο πιάτο, απλώστε από ένα κουταλάκι του γλυκού τυρί κρέμα σε κάθε φέτα και έπειτα βάλτε και τη λωρίδα αγγουριού. Διπλώστε απαλά.\nΟι ελιές είναι ένα από τα θρεπτικά συστατικά της μεσογειακής διατροφής.\nΈχουν μεγάλη περιεκτικότητα σε καρδιακά υγιή μονοακόρεστα λίπη και παρέχουν ισχυρά αντιοξειδωτικά όπως ολεουροπεΐνη.\nΟι ενώσεις φυτών στις ελιές μπορούν να μειώσουν τη φλεγμονή, την αντίσταση στην ινσουλίνη και τον κίνδυνο καρκίνου.\nΑνάλογα με το μέγεθός τους, οι 25 πράσινες ή μαύρες ελιές έχουν 100-175 θερμίδες.\nΟι αποξηραμένες στον ήλιο ντομάτες περιέχουν περισσότερο λυκοπένιο από τις κανονικές ντομάτες.\nΕπιπλέον, συνήθως αποθηκεύονται σε ελαιόλαδο, το οποίο βοηθά το σώμα σας να απορροφήσει περισσότερο το λυκοπένιο.\nΜια μερίδα 100 γραμμαρίων λιαστές ντομάτες με ελαιόλαδο παρέχουν το 170% της βιταμίνης C που χρειάζεστε σε μια μέρα και λίγο παραπάνω από 200 θερμίδες.\nΜπουκίτσες πεπόνι με προσούτο\nΤο πεπόνι είναι ένα θρεπτικό, νόστιμο φρούτο.\nΔιαθέτει ισχυρά αντιοξειδωτικά που καταπολεμούν τη φλεγμονή, κρατούν τα μάτια σας υγιή και μειώνουν τον κίνδυνο ασθένειας.\nΕίναι πολύ υψηλά σε βιταμίνες Α και C ενώ είναι επίσης μια καλή πηγή καλίου.\nΣυνδυάζοντας το πεπόνι με το prociutto δημιουργεί ένα ισορροπημένο, γλυκό και αλμυρό σνακ με λιγότερες από 200 θερμίδες.\nΔοκιμάστε να κόψετε μικρά κομμάτια πεπονιού και να τα τυλίξετε με μικρά κομμάτια προσούτο.\nΤα υπόλοιπα από το προηγούμενο βράδυ\nΑν έχετε υπολείμματα από ένα θρεπτικό γεύμα ή δείπνο, μπορείτε να τα φάτε ως σνακ.\nΑπλά βεβαιωθείτε ότι έχετε αποθηκεύσει τα υπολείμματα σας στο ψυγείο ώστε να μη χαλάσουν.\nΌταν πεινάσετε αναζητήστε υγιεινά σνακ και μην επιλέξετε επεξεργασμένα τρόφιμα. Καλό είναι να είστε πάντα προετοιμασμένοι και να έχετε ετοιμάσει το σνακ σας από το σπίτι.\nΤο να έχετε έτοιμες υγιεινές και θρεπτικές επιλογές μπορεί να σας βοηθήσει να ελέγξετε την όρεξη σας και να μην αυξήσετε το βάρος σας.\nΠροηγούμενο άρθροΌλα όσα πρέπει να ξέρετε για τις καρδιακές νόσους\nΕπόμενο άρθροΕίναι ψωρίαση των νυχιών ή μύκητες;\nChoco lite – Αδυνάτισμα με ρόφημα σοκολάτας!\nΗ χορτοφαγική κετογονική δίαιτα: τα οφέλη, τα τρόφιμα που επιτρέπονται και...


ΤΟ ΘΕΑΘΗΝΑΙ ΒΡΕΘΗΚΕ FACE TO…FACES ΜΕ ΤΗΝ ΗΘΟΠΟΙΟ ΘΑΛΕΙΑ ΧΑΡΑΡΑ ΜΕ ΑΦΟΡΜΗ ΤΗΝ ΠΑΡΑΣΤΑΣΗ «6» ΤΗΣ ΟΜΑΔΑΣ REPENTE ΣΕ ΣΚΗΝΟΘΕΣΙΑ ΑΓΝΗΣ ΧΙΩΤΗ - THEATHINAI\nΈχουμε συναντηθεί πολλές φορές ραδιοφωνικά, αλλά χαίρομαι πολύ που μας δόθηκε η ευκαιρία να τα πούμε και στο «Θεαθήναι». Φέτος πρωταγωνιστείς στην παράσταση «6», που παρουσιάζει η Θεατρική Ομάδα Repente σε συνεργασία με την Dominus Production και είναι εμπνευσμένη από το πιο διάσημο και ριζοσπαστικό έργο του Ιταλού συγγραφέα Luigi Pirandello, «6 πρόσωπα ζητούν συγγραφέα», σε σκηνοθεσία Αγνής Χιώτη. Τι ακριβώς θα δουν στο Θέατρο Θησείον οι πολυάριθμοι θαυμαστές του αγαπημένου συγγραφέα;\nΌπως το είπες, θα δουν μια παράσταση εμπνευσμένη από τα έξι πρόσωπα ζητούν συγγραφέα, κρατώντας όλο το βασικό πυρήνα του έργου του Πιραντέλλο. Στη δική μας παράσταση το έργο ξεκινάει με τους δύο πρωταγωνιστές να παίζουν ένα παιχνίδι με τους αριθμούς «6» και «9» εισάγοντας τους θεατές στο κόσμο του Πιραντελλικού παιχνιδιού. Δε θα πω κάτι παραπάνω όμως, γιατί η Αγνή Χιώτη έχει σκεφτεί μια πραγματικά πολύ έξυπνη και ενδιαφέρουσα έναρξη που αξίζει να τη δείτε, οπότε θα σας αφήσω με την αγωνία. Η πρόβα ενός θιάσου διακόπτεται από την είσοδο τεσσάρων προσώπων, μιας οικογένειας αποτελούμενης από τον πατέρα τη μητέρα, τον γιο και την κόρη, που εισβάλλουν στο χώρο διακόπτουν την πρόβα και ζητούν έναν συγγραφέα να τους δώσει υπόσταση και να τους ολοκληρώσει. Καθ ’όλη τη διάρκεια της παράστασης υπάρχει από την αρχή ακόμα ένα πρόσωπο, ο συνδετικός κρίκος των δύο πλευρών. Εκεί ξεκινάει και το παιχνίδι μεταξύ τέχνης και πραγματικότητας, αλήθειας και ψευδαίσθησης μεταξύ των προσώπων του έργου, όπου η αναπαράσταση του δράματος είναι για αυτούς η ζωή τους και η δική τους αλήθεια και του θιάσου που όλη αυτή η αναπαράσταση αποτελεί γι’ αυτούς μια καλλιτεχνική φόρμα.\nΗ Αγνή Χιώτη είναι μια νέα, ταλαντούχα σκηνοθέτις που τόλμησε να αναμετρηθεί με το διάσημο έργο του Πιραντέλλο, στο οποίο το είμαι μπερδεύεται με το παίζω. Το θέατρο με την πραγματική ζωή και πάει λέγοντας. Δυσκολευτήκατε κατά τη διάρκεια των προβών στην προσέγγιση των ρόλων, αλλά και στη μεταξύ σας συνεργασία;\nΗ Αγνή ήξερε από την αρχή τι ήθελε να παρουσιάσει και είχε πολύ ξεκάθαρα τους χαρακτήρες στο μυαλό της. Αφιέρωσε πολύ χρόνο σε αυτοσχεδιασμούς και παιχνίδια και αυτό είχε ως αποτέλεσμα αφενός να δέσουμε ως ομάδα και αφετέρου να προσεγγίσουμε τους ρόλους μέσα από ένα διαφορετικό πρίσμα μιας αλήθειας δικιάς μας. Είναι ένα έργο πολύ δύσκολο και νομίζω ότι όλοι μας δυσκολευτήκαμε σε αυτήν τη διαδρομή. Οι ισορροπίες ανάμεσα στο ψέμα και στην αλήθεια είναι τόσο λεπτές σε αυτό το έργο που μπορείς εύκολα να πέσεις σε παγίδες. Και μόνο το γεγονός ότι τα πέντε πρόσωπα είναι θεατρικοί χαρακτήρες αυτό από μόνο του αποτελεί μια δύσκολη συνθήκη. Οι ρόλοι του θιάσου από την άλλη (ο σκηνοθέτης ο βοηθός σκηνοθέτη και οι δύο πρωταγωνιστές) που παρουσιάζονται ως πραγματικά πρόσωπα έχουν και αυτοί τη δική τους ιστορία και τη δική τους αλήθεια. Θεωρώ, ότι για όλους μας ήταν μια δύσκολη διαδρομή συνάμα όμως πολύ ευχάριστη. Συνεργαστήκαμε μπορώ να πω άψογα μεταξύ μας. Εννιά διαφορετικά άτομα δεν είναι εύκολο να συνυπάρξουν χωρίς προστριβές και γκρίνιες και η επιτυχία όλης αυτής της συνεργασίας οφείλεται στο πως μας χειρίστηκε από την αρχή όλους τους ηθοποιούς η Αγνή.\nΟ Πιραντέλλο σε όλα του σχεδόν τα έργα αφήνει να διαφανεί μια έντονη πολιτική διάσταση, μια λεπτή ειρωνεία και ένα χιούμορ υποδόριο και βαθιά σαρκαστικό, πάντα όμως με αγάπη και ειλικρινή κατανόηση για τον άνθρωπο και τα πάθη του. Θεωρείς πως είναι κι αυτός ένας λόγος που τα έργα του είναι τόσο αγαπητά στο ελληνικό κοινό;\nΟ Πιραντέλλο ξεκίνησε να γράφει τα έργα του σε μια περίοδο που η Ευρώπη περνούσε κρίση ταυτότητας. Νομίζω ότι αυτό κυρίως είναι που τον έχει κάνει τόσο αγαπητό στο κοινό μας. Όλοι μας έχουμε ξεκινήσει μια αναζήτηση ανάμεσα σε αυτό που είμαστε και αυτό που φαινόμαστε και ψάχνουμε την ισορροπία στο Εγώ μας. Αυτό είναι και ο βασικός κορμός νομίζω στα έργα του Πιραντέλλο. Η μάσκα που φοράμε ,της οποίας είμαστε δέσμιοι και η ροή της ζωής κάτω από αυτή τη μάσκα.\nΣε μια εποχή τόσο «σπιντάτη» και ταυτόχρονα τόσο υπεραπλουστευμένη, σε τεχνολογικό τουλάχιστον επίπεδο, πόσο εύκολο είναι για ένα νεότερο ηλικιακά κοινό να επικοινωνήσει με έργα σαν αυτό του Πιραντέλλο, που απαιτούν λίγο περισσότερο ψάξιμο και σίγουρα οξυμένη φαντασία. Στερούμαστε φαντασίας τελικά οι σύγχρονοι άνθρωποι ή μήπως διαθέτουμε πλεόνασμα;\nΔεν ξέρω αν στερούμαστε φαντασίας ή διαθέτουμε πλεόνασμα σίγουρα όμως στερούμαστε παιδείας. Και όταν εννοώ παιδείας σίγουρα δεν αναφέρομαι στα πτυχία και στους τίτλους. Για να επικοινωνήσει κάποιος με τέτοιου είδους έργα και όχι μόνο του Πιραντέλλο αλλά και πολλών άλλων αξιόλογων συγγραφέων, που αγγίζουν μια πιο φιλοσοφική και υπαρξιακή διάσταση πρέπει να έχει μια βαθιά γνώση γύρω από πολλά θέματα που αφορούν τον άνθρωπο, την ιστορία, τη γενικότερη υπόσταση του. Το πρόβλημα είναι, ότι ενώ η γνώση σήμερα κυκλοφορεί παντού ελεύθερα, οι νέοι αρνούνται να την αξιοποιήσουν ή την αξιοποιούν με λάθος τρόπο. Αφενός υπάρχει μεγάλη πληροφορία στο διαδίκτυο και δεν ξέρουν να την αξιολογήσουν, αφετέρου η εικόνα και τα social media μας οδηγούν σε έναν άλλο δρόμο δημιουργώντας την ψευδαίσθηση μιας ανώδυνης και εύκολης πραγματικότητας, χωρίς προβληματισμούς.\nΟ Πιραντέλλο είναι από τους αγαπημένους σου συγγραφείς; Ποιους άλλους ξεχωρίζεις και θα ήθελες κάποια στιγμή να σου δοθεί η ευκαιρία να παίξεις σε έργα τους;\nΔεν ήταν από τους αγαπημένους μου, έγινε όμως. Είμαι ένας άνθρωπος που προβληματίζομαι συνεχώς και αυτοαναιρούμαι συνεχώς, οπότε ο Πιραντέλλο μου έδωσε ένα κίνητρο και για μεγαλύτερος προβληματισμούς. Αν μου έκανε κάποιος αυτή την ερώτηση πριν τρία χρόνια είχα να απαντήσω πολύ συγκεκριμένους συγγραφείς, σήμερα θα σου πω ότι δεν ξεχωρίζω κάποιον γιατί όλοι στα έργα τους έχουν χαρακτήρες που πάντα θα βρω κάποιον που να με γοητεύει. Έχω αδυναμία όμως στο Τεννεσύ Ουίλλιαμς (γέλια).\nΑντίστοιχα υπάρχουν κάποιοι σκηνοθέτες με τους οποίους θα ήθελες πολύ να συνεργαστείς;\nΔεν θα ήθελα να αναφερθώ σε συγκεκριμένα ονόματα γιατί κριτήριο για μένα δεν είναι μόνο το καλλιτεχνικό αποτέλεσμα ή η ανάγκη για να υπάρχεις κάπου. Θα ήθελα να συνεργαστώ με οποιονδήποτε σκηνοθέτη έχω τον ίδιο κώδικα επικοινωνίας, το ίδιο όραμα και κοινή αισθητική. Υπάρχουν σκηνοθέτες που κάνουν καταπληκτικές δουλειές και μπορεί να μην ταιριάζεις. Για μένα είναι πολύ σημαντικό σε αυτόν το χώρο να μιλάς την ίδια γλώσσα, όλα γίνονται πιο εύκολα και έχουν μεγαλύτερη ουσία.\nΗ Θάλεια Χαραρά και ο Γιώργος Καρατζιώτης σε στιγμιότυπο της παράστασης\nΕίσαι μια νέα και όμορφη γυναίκα, όμως στη συγκεκριμένη παράσταση δεν διστάζεις να «τσαλακωθείς» κατ’ απαίτηση της σκηνοθετικής γραμμής. Το επιζητάς γενικά αυτό;\nΣε μια εποχή όπου τα στερεότυπα και η εικόνα κατέχουν εξέχοντα ρόλο και είναι κριτήριο επιλογής για πολλά πράγματα θα σου πω πως ναι γενικά το επιζητώ. Υπάρχει όμως μια διαφορά. Δεν επιζητώ να τσαλακώσω την εξωτερική μου εικόνα, αυτό είναι κάτι που με τεχνητά μέσα μπορεί να γίνει εύκολα και να αποφέρει ένα πολύ ωραίο αποτέλεσμα. Επιζητώ να τσαλακώσω το μέσα μου, αυτό είναι που θα αλλάξει και την εξωτερική μου εμφάνιση. Θέλω να δοκιμάζω και να δοκιμάζομαι σε δύσκολα πράγματα. Για να τσαλακωθείς πρέπει να έρθεις αντιμέτωπος με τον πιο σκληρό αντίπαλο που είναι ο ίδιος σου ο εαυτός. Σε αυτήν την παράσταση προσπάθησα όχι μόνο να έρθω αντιμέτωπη με μένα αλλά και να καταθέσω δικά μου βαθιά κομμάτια και πίστεψε με παρότι όσοι με γνωρίζουν θεωρούν ότι είναι εύκολο αυτό το τσαλάκωμα, θα σου πω δεν είναι καθόλου. Προϋποθέτει ένα μεγάλο ψυχικό απόθεμα που δεν το έχεις πάντα και κάθε φορά πρέπει να βρίσκεις τρόπο από κάπου να το αντλήσεις. Μόνο και μόνο όλη αυτή η διαδικασία αποτελεί μια μαγεία, το αποτέλεσμα είναι κάτι άλλο.\nΤο Θησείον – Ένα θέατρο για τις Τέχνες είναι ένας πολύ όμορφος θεατρικός χώρος που έχει κατά καιρούς φιλοξενήσει μερικές από τις πιο ενδιαφέρουσες παραστάσεις των τελευταίων χρόνων. Ήταν η αρχική σας επιλογή για να παρουσιάσετε την παράσταση;\nΔεν ήταν μόνο η αρχική μας επιλογή, ήταν προϋπόθεση για να γίνει η παράσταση. Ήταν ένας κοινός παρονομαστής για όλους μας. Για κάποιο λόγο πιστεύαμε όλοι ότι το «σπίτι» αυτού του έργου είναι αυτό το θέατρο. Το παλιό σε συνδυασμό με το άδειο ταίριαξε πολύ με την αισθητική του συγκεκριμένου έργου. Μια μεγάλη σκηνή με ένα, από επιλογή, μινιμαλιστικό σκηνικό όπου η αλήθεια και η ψευδαίσθηση ξεδιπλώνονται μπροστά στα μάτια του θεατή και σε τέτοια απόσταση που τον εντάσσουν σε αυτό το παιχνίδι μεταξύ πραγματικής ζωής και τέχνης.\nΈχει μπει η Άνοιξη για τα καλά και όπως συμβαίνει τα τελευταία χρόνια και φέτος η «χειμερινή» θεατρική σεζόν αναμένεται να τραβήξει μέχρι…τον Ιούνιο. Πιστεύεις πως αυτή η χρονική επιμήκυνση οφείλεται και στην κρίση ή έχει να κάνει καθαρά με την πληθώρα των θεατρικών χώρων και των θεατρικών παραστάσεων αντίστοιχα;\nΕίναι λίγο μπερδεμένη νομίζω η κατάσταση. Δεν νομίζω ότι έχει σχέση τόσο με την οικονομική κρίση όλο αυτό, υπό την έννοια ότι βιώνουμε την οικονομική κρίση μια δεκαετία πια και λίγο ως πολύ θεωρώ ότι όλοι έχουμε βρει ένα τρόπο να ισορροπούμε μέσα σε όλο αυτό, ο καθένας με τον τρόπο του. Αυτό που αισθάνομαι είναι ότι η οικονομική κρίση είχε και ως αποτέλεσμα να μας φέρει στο μηδέν, να αναζητήσουμε άλλα πράγματα, να βρει ο κόσμος διεξόδους που θα τους δώσουν μια ελπίδα ίσως; θα τους προβληματίσουν; Δεν ξέρω. Από την άλλη το θέατρο ήταν πάντα και ένας τρόπος διαμαρτυρίας αν θέλεις και έκφρασης του κόσμου. Θεωρώ λοιπόν ότι όλη αυτή η κρίση ξεκινώντας από οικονομική και στη συνέχεια ανθρωπιστική, οδήγησε πολύ κόσμο και κυρίως τους νέους να θέλουν να εκφραστούν μέσα από το θέατρο και γενικότερα από την τέχνη, σε τέτοιο βαθμό που να δικαιολογεί την πληθώρα παραστάσεων που βλέπουμε τα τελευταία χρόνια να αυξάνεται ολοένα και περισσότερο.\nΘα μοιραστείς μαζί μας τα μελλοντικά σου σχέδια;\nΗ αλήθεια είναι ότι βρίσκομαι σε μια περίοδο αναπροσαρμογής αυτό τον καιρό σε διάφορους τομείς. Υπάρχουν πολλά πράγματα που συζητάμε και για την καινούρια σεζόν αλλά ακόμα είναι σε πολύ πρώιμο στάδιο για να μπορώ να πω κάτι συγκεκριμένο.\nΣε ευχαριστούμε πολύ για την όμορφη κουβέντα μας και σου ευχόμαστε καλή επιτυχία και καλή συνέχεια!\nΕγώ σας ευχαριστώ για την φιλοξενία σας. Εύχομαι να είστε πάντα τόσο ζωντανοί, χαμογελαστοί και δημιουργικοί. Θα ευχηθώ καλό υπόλοιπο της σεζόν και ένα όμορφο και ξεκούραστο καλοκαίρι!\nΗ λαμπερή ηθοποιός μεταμορφώνεται επί σκηνής στη.."μάνα"....\nRepente σε συνεργασία\nΣκηνοθεσία: Αγνή Χιώτη\n6 ΜΑΡΤΙΟΥ - 17 ΑΠΡΙΛΙΟΥ 2019\nκάθε Τέταρτη: 21:15\nΜειωμένο (*): 8 €\n(*) Το μειωμένο εισιτήριο αφορά: φοιτητές, μαθητές, εκπαιδευτικούς, συνταξιούχους, ανέργους, αμέα\nοι τηλεφωνικές και οι online αγορές περιλαμβάνουν χρέωση υπηρεσίας +0,80€ ανά εισιτήριο.\nτις ημέρες των παραστάσεων\n- στο ταμείο: 18:00-21:00\n- 10.00-17.00 στο 2103255444


Νίκος Αναδιώτης: Η φωτογραφία και το δημόσιο μήνυμα για Μαυρίδη-Κατσινόπουλο μια εβδομάδα μετά το τέλος του Nomads! - EnterMessinia.gr\nΝίκος Αναδιώτης: Η φωτογραφία και το δημόσιο μήνυμα για Μαυρίδη-Κατσινόπουλο μια εβδομάδα μετά το τέλος του Nomads!\nΟ Νίκος Αναδιώτης κατά τη διάρκεια του Nomads, ήρθε πολύ κοντά με τον Γιώργο Μαυρίδη και τον Γιώργο Κατσινόπουλο.\nΟι τρεις άντρες ήταν ιδιαίτερα δεμένοι και ήταν συνεχώς μαζί. Ο ένας στήριζε τον άλλο στις δύσκολες στιγμές και τόνιζαν με κάθε ευκαιρία πως θα παραμείνουν φίλοι. Ο Νίκος μια εβδομάδα μετά το τέλος του Nomads, δημοσίευσε στον προσωπικό του λογαριασμό στο Instagram μια φωτογραφία με τους δύο τους φίλους και τους ευχαρίστησε δημόσια για τις στιγμές που έζησαν.\nΣυγκεκριμένα, έγραψε: “Σε λίγες ώρες όπου το 2017 θα είναι αναμνήσεις , αυτοί οι δυο τύποι θα θυμίζουν για πάντα τις ομορφότερες στιγμές που έζησα στο έτος που φεύγει ! Να είστε πάντα καλά , μην αλλάξετε , να παραμείνετε τόσο μάγκες όσο σας γνώρισα ! Σας ευχαριστώ …”.\nΗ δημοσίευση κοινοποιήθηκε από το χρήστη ? Nikos Anadiotis ? (@nikos_anadiotis) στις 30 Δεκ, 2017 στις 7:42 πμ PST


Δίδυμα φεγγάρια αυτοκτονία σοκ μέσα στην σειρά | videogr.gr\nΔίδυμα φεγγάρια αυτοκτονία σοκ μέσα στην σειρά\nΔίδυμα φεγγάρια αυτοκτονία που θα ταράξει τους πρωταγωνιστές μέσα στην σειρά\nΌπως σας είχαμε αναφέρει σε προηγούμενο δημοσίευμα η Μάρθα έκανε απόπειρα αυτοκτονίας και τελευταία στιγμή την έσωσε η Αλίκη. Αυτή τη φορά όμως η Αλίκη δεν θα καταφέρει να την σώσει.\nΟ Αμβρόσιος έχει κάποιο προαίσθημα ότι κάτι δεν πάει καλά με την Μάρθα και λέει στην Αλίκη να πάει στο σπίτι της να δει αν είναι καλά. Η Αλίκη όμως δεν μπορεί να πάει εκείνη τη στιγμή λόγω επαγγελματικών υποχρεώσεων στην εταιρεία. Η Μάρθα βρίσκεται σε άσχημη ψυχολογική κατάσταση και παίρνει την απόφαση να βάλει τέλος στη ζωή της για δεύτερη φορά πίνοντας χάπια . Δυστυχώς όμως αυτή τη φορά η Μάρθα καταφέρνει να βάλει τέλος στη ζωή της....\nvideogr.gr: Δίδυμα φεγγάρια αυτοκτονία σοκ μέσα στην σειρά


Ο Ατρόμητος 1-0, «έσπασε» τα φτερά της ΑΕΚ – efthia.gr\nHomeΑθλητισμόςΠοδόσφαιροΕθνικάΟ Ατρόμητος 1-0, «έσπασε» τα φτερά της ΑΕΚ\n/4η αγωνιστικηα' εθνικηαεκατρομητοςγουταςπεριστερι\nΤρία 24ωρα μετά την επική πρόκριση επί της Βόλφσμπουργκ στους ομίλους του Γιουρόαπ Λιγκ η ΑΕΚ «προσγειώθηκε ανώμαλα» στο Περιστέρι, όπου γνώρισε την πρώτη εφετινή της ήττα στο πρωτάθλημα από τον Ατρόμητο με 1-0 στο πλαίσιο της 4ης ημέρας της Α’ Εθνικής.\nΤο γκολ που έκρινε την αναμέτρηση και χάρισε στους Περιστεριώτες το πρώτο τους «τρίποντο», το σημείωσε στο 24ο λεπτό ο Γούτας (δεύτερο δικό του στη νέα σεζόν).\nΔεν είναι λίγοι εκείνοι που ισχυρίζονται ότι σε μία ήττα δεν υπάρχουν δικαιολογίες, όμως, η ΑΕΚ μπορεί να επικαλεστεί απόψε ότι τίποτα δεν της πήγε καλά. Έχασε στο ξεκίνημα τον Λιβάι Γκαρσία με τραυματισμό (15΄), στην πρώτη επίθεση του Ατρόμητου βρέθηκε πίσω στο σκορ, ενώ στο 39΄ έμεινε με 10 παίκτες λόγω της αποβολής του Μάνταλου. Το… πάλεψε παρ΄ όλα αυτά η Ένωση, αλλά δε στάθηκε δυνατό να βρει το γκολ της ισοφάρισης….\nΑΕΚ (Μάσιμο Καρέρα): Τσιντώτας, Παουλίνιο, Σβάρνας, Τσιγκρίνσκι (66΄ Κνιτ), Λόπες (93’ Σαμπανάτζοβιτς), Σιμόες (66΄ Ολιβέιρα), Σάκχοφ, Μάνταλος, Γκαρσία (15΄ λ.τρ. Κρίστισιτς), Λιβάγια, Ανσαριφάρντ\n19:30 ΠΑΣ ΛΑΜΙΑ-ΒΟΛΟΣ\nTags:4η αγωνιστικηα' εθνικηαεκατρομητοςγουταςπεριστερι